عەلیاوا، چەمێ ڕەوزە - ویکیپیدیا، ئینسایکڵۆپیدیای ئازاد\nElîava - علی‌آباد - Aliabad\nپۆتانەکان: 37°35′53.5″N 45°04′00.5″E / 37.598194°N 45.066806°E / 37.598194; 45.066806پۆتانەکان: 37°35′53.5″N 45°04′00.5″E / 37.598194°N 45.066806°E / 37.598194; 45.066806\nعەلیاوا گوندێکە، کەوتووەتە گوندەواری چەمێ ڕەوزە، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.. لە ئێستادا گەڕەکێکی شاری ورمێیە.\nعەلیاوا ھاوسنوورە لەگەڵ ئەم گوندانە:\nلە باکوورەوە لەگەڵ گوندی گەنجاوا.\nلە ڕۆژھەڵاتەوە لەگەڵ گوندی شەھرەکا گوڵمەرز.\nلە ڕۆژاواوە لەگەڵ گوندی قەرەحەسەنلو.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢٠٨٦) کەس و (٥١٧) خێزان بووە.\nوەرگیراو لە «https://ckb.wikipedia.org/w/index.php?title=عەلیاوا،_چەمێ_ڕەوزە&oldid=901227»


📅 کاتوو تۆمارکەردەی Oct 5 2019 1:27PM\n👁 ئی بابەتە 1,282 جارێ وینیان\nConducted By: Dr. Sabah Mofidi Published in Octob [ زیاتەر... 👁] ✖ ✖ 1 1 ✔ 99% ✍ هـ.ب. 5-10-2019 13:27:10\n📅 کاتوو تۆمارکەردەی Oct 1 2019 10:39PM\nمشروع إنقاذ العراق القادم قريبا تحت قيادة القائد ا [ زیاتەر... 👁] ✖ ✖ 0 2 ✔ 99% ✍ ن.ئـ. 1-10-2019 22:39:05\n📅 کاتوو تۆمارکەردەی Oct 2 2019 3:40AM\nلەپێناو زیاترکردنی ڕێژەی سەوزایی و خزمەتکردن بە ژی [ زیاتەر... 👁] ✖ ✖ 1 1 ✔ 99% ✍ ن.ئـ. 2-10-2019 3:40:18\n📝 چالاکیەکانی یەژاستار دژی سوپای تورکیا لە ئاڤاشین بەڵگەنامێ\n📅 کاتوو تۆمارکەردەی Oct 4 2019 10:31AM\nلە چوارچیوەی هەڵمەتی شۆڕشگێڕی شەهید ڕوونیا وشەهید [ زیاتەر... 👁] ✖ ✖ 0 2 ✔ 99% ✍ ج.ع.ئـ. 4-10-2019 10:31:09\n📅 کاتوو تۆمارکەردەی Oct 15 2019 3:16PM\nسەمەر سەڵاح، جەستەی تەواو شێوێنرابوو، سەری لە جەست [ زیاتەر... 👁] ✖ ✖ 2 1 ✔ 99% ✍ ج.ع.ئـ. 15-10-2019 15:16:16\n📅 کاتوو تۆمارکەردەی Oct 1 2019 11:15PM\n👁 ئی بابەتە 715 جارێ وینیان\nجەعفەر حسێن خاوەن مۆلیدە ئەهلییەکانی سلێمانی قەرە [ زیاتەر... 👁] ✖ ✖ 0 1 ✔ 99% ✍ ن.ئـ. 1-10-2019 23:15:09\n✌ داود سەمەد فرجی شەھیدێ\n📅 کاتوو تۆمارکەردەی Oct 1 2019 3:06PM\nکوڕی خانەوادەیەکی پێشمەرگە بووە لە کفری، لە تەمەنی [ زیاتەر... 👁] ✖ ✖ 0 1 ✔ 99% ✍ هـ.ب. 1-10-2019 15:06:11\n📅 کاتوو تۆمارکەردەی Oct 2 2019 3:02AM\nئاشکرایە، پەکەکە نە لەسەر رەزامەندی حکومەتی هەرێم [ زیاتەر... 👁] ✖ ✖ 0 2 ✔ 99% ✍ ن.ئـ. 2-10-2019 3:02:31\n📅 کاتوو تۆمارکەردەی Oct 2 2019 2:47AM\n👁 ئی بابەتە 590 جارێ وینیان\nدەرهێنەری فیلمی خوشکانی جەنگ، کە لەسەر خەباتی ژنان [ زیاتەر... 👁] ✖ ✖ 0 1 ✔ 99% ✍ ن.ئـ. 2-10-2019 2:47:48\n📝 دەقی وتەی مەلا بەختیار، سەرۆکی فێستیڤاڵی فیلمی نێودەوڵەتی سلێمانی بەڵگەنامێ\n📅 کاتوو تۆمارکەردەی Oct 1 2019 11:16PM\n👁 ئی بابەتە 983 جارێ وینیان\nفێستیڤاڵتان باش.. بەخێربێن بەسەرچاو، میوانان، دۆس [ زیاتەر... 👁] ✖ ✖ 0 2 ✔ 99% ✍ ب.ج. 1-10-2019 23:16:00


دەسەڵاتی ڕەگەزپەرەستە گەندەڵەکان لە پارێزگای ورمێ ⋆\nدەسەڵاتی ڕەگەزپەرەستە گەندەڵەکان لە پارێزگای ورمێ\nڕۆژی دوشەممە ۲۲ بەفرانبار، موحەمەد حەزرەتپوور شارەداری ورمێ بانگکرایە ئیدارەی ئیتلاعات و بە تۆمەتی گەندەڵی ئابووری دەست بەسەر کرا. پێش دەست بەسەرکرانی حەزرەتپوور، لە مانگی ڕابردوودا شارەدارەکانی مەڵبەندی ۲ و ۴ی شاری ورمێ و هەروەها چەند کەس لە جێگرانی ئەو شارەداریە هەر بە تۆمەتی گەندەڵی قۆڵبەست کرابوون. بە بیانووی دەست بەسەرکرانی شارەداری ورمێ، لەو وتارەدا باسێک لە پەیوەندیەکانی ڕەگەزپەرەستی و گەندەڵی لە شاری ورمێدا دەکەین. موحەمەد حەزرەتپوور ساڵی ۱۳۹۱ هەتاوی دوای چەند ساڵ کار لە پۆستی جێگری سەرۆکی شۆڕای ئیسلامی شاری ورمێ بۆ پۆستی سەرۆکایەتیی شارەداریی ئەو شارە هەڵبژێردرا.\nلە درێژەی ئەو ۹ ساڵەدا حەزرەتپوور بە پشتگیریی حاجی حەسەنی نوێنەری پێشووی خامنەیی لە پارێزگای ورمێ، بونیاد شەهید و هەروەها سوپای پاسداران بوو بە یەکێک لە بەهێزترین شارەدارەکانی وڵاتی ئێران. حەزرەتپوور بە بۆنەی بەڕێوە بردنی ژمارەیەک پلانی ئاوەدانکردنەوە وەک ساز کردنی پرد و… لە شاری ورمێدا خۆی وەک شارەدارێکی لێزان بە خەڵک ناساند و توانی ڕەزامەندی بەشێک لە خەڵکی ئەو شارە بە دەست بهێنێت. هەر چەند له ۹ ساڵی ڕابردوودا هەموو کات ڕۆژنامەنووسە سەربەخۆکان گومانی گەندەڵیی ئابوورییان لەسر ئەو پلانانە دەدایە پاڵ شارەدا، بەڵام بە بۆنەی پشتیوانییە سیاسیەکانی نێو سیستەمی ئیداری پارێزگا، هیچ کات ئەو گومانانە لێکۆڵینەوەیان لەسەر نەکرا.\nشارەداری ورمێ جگە لە پلانی ئاوەدانکردنەوە، چەندین پلانی کولتووریی تایبەتی لەو شارەدا بەڕێوە برد. یەکێک لەو پلانە کولتووریانە کە لە ساڵانی دەسەڵاتی حەزرەتپووردا زۆر بە بێ دەنگی بەڕێوە دەچوو پلانی گۆرین و دووبارە نووسینەوەی کولتوور و مێژووی ناوچەکانی شاری ورمێ وەک شارێکی تورک بوو، بە جۆرێک کە لە ساڵانی ڕابردوودا نێوی زۆر لە گەڕەکەکانی ئەو شارە لە زمانی کوردی یان فارسیەوە بۆ تورکی گۆڕدران. هەروەها بە خەرجکردنی بوودجەیێکی زۆر لە لایەن شارەداریەوە بە بەرێوە بردنی فێستیوال و… هەوڵ درا کە شاری ورمێ لە چاوی میوانانی ئەو شارەدا وەک شارێکی تورک بناسێندرێت. ئەو سیاسەتانە کە بە تایبەت لە ساڵانی ڕابردوودا پەرەیان سەند، هەموو کات لە لایەن نەتەوەکانی تری دانیشتووی شاری ورمێوە وەک کورد، ئاشووری و ئەرمەنی رخنەیان لێ گیراوە. بۆ نمونە لە گەلاوێژی ساڵی ڕابردوودا لە ڕێوڕەسمی ڕۆژی هەواڵنێردا دوای قسەکردنی حەزرەتپوور بە زمانی تورکی بۆ دانیشتوان یەکێک لە ئەندامانی کوردی شورای ئیسلامیی ئەو شارە بە نیشانەی ناڕەزایەتی ئەو ڕێوڕەسمەی بەجێهێشت.\nجگە لە سیستەمی دژە کوردی کۆماری ئیسلامی کە بە شێوەی سیستێماتیک نەتەوە ژێردەستەکانی سەرکوت کردووە و بە ئاشکرا ڕەگەزپەرەستی پەرەپێداوە بێ گومان دەتوانین غوڵامڕەزا حەسەنی نوێنەری پێشووی وەلی فەقێ لە پارێزگای ورمێ بە یەکێک لە گرینگترین دامەزرێنەرانی سیستەمی حکوومەتی ڕەگەز پەرەست لەو پارێزگایە نێو بەرین.\nحەسەنی لە سەرەتای هاتنەسەرکاری کۆماری ئیسلامییەوە لە پارێزگای ورمێ هەوڵی دا هەموو کات هێزی سیاسی و ئیداری پارێزگا لە دەست نەتەوەی تورکدا بمێنێتەوە بۆ ئەوەی نەتەوەکانیتر بە تایبەت کورد نەتوانن لە ئایەندەی سیاسیی خۆیاندا ڕۆڵیان هەبێت. دەستێوەردانی سیاسیی حەسەنی تا ڕادەیێک بوو کە لە ساڵانی دەسەڵاتیدا تەنانەت ڕێگریی لە دامەزراندنی کارخانەی تایبەت و نادەوڵەتیەکان لە شارە کوردەکانی پارێزگاش دەکرد.\nبەڵام پەیوەندیی نێوان ئەو سیستەمی ڕەگەز پەرەستییە و گەندەڵیی ئابووری ڕێکخراوە حکومەتییەکان لە پارێزگای ورمێ چییە؟ ورمێ جگە لە فساد و گەندەڵیی گشتیی سیستەمی حکوومەتیی کۆماری ئیسلامی لە هەمووی ئێراندا، جۆرێکی دیکە لەگەندەڵیش کە ئاسەواری دەسەڵاتی ڕەگەزپەرەستانەیە بەرۆکی گرتووە. ئەو ڕەگەز پەرەستییە بووتە هۆی ئەوەیکە هێزی دەسەڵاتداری تورک لە پارێزگا لە هەموو ساڵانی پێشوودا دژ بە هەر بەرپرسێکی شارەزای نەتەوەکانی دیکە بە تایبەت لە شاری ورمێ بوەستێتەوە و ڕێگییان لێبکات.\nبە بێ گومان لە پارێزگای ورمێ، ڕەگەزپەرەستیی تۆندڕەوانە لە ڕێگای هان دانی هەستی نەتەوایەتی و فریودانی خەڵکی مەدەنی، هەموو کات بۆتە ئامێرێکی دەسەڵاتداران بۆ ڕاگرتنی هێزی سیاسیی خۆیان .لەبەر نەبوونی سیستەمێکی دادپەروەریی سەربەخۆشەوە هێزی سیاسی کە هیچ چاوەدێرییەکی لەسەر نییە دەبێتە هۆی فساد و گەندەڵیی ئابووری.\nئەو پاوانکاری نەتەوەیی و سیاسییە لە ورمێ، بە تایبەت لە دەورەی کۆماری ئیسلامیدا، بە هۆی کەڵەکەبوونی دەسەڵات لە نێو دەستی یەک لایەنی ڕەگەزپەرەستی سەر بە حکوومەتدا، ڕۆژ بە ڕۆژ بووەتە هۆی بەرینبوونەوەی گەندەڵیی ئابووری لەم پارێزگایەدا. بێگوومان ڕێگرتن لە دەسەڵاتی نەتەوایەتیی ڕەها و دوور لە چاوەدێری و لەبەرچاوگرتنی هێزە لێهاتووەکانی هەموو نەتەوەکان و دامەزراندنی سیستەمێکی گشتگیر دەتوانێ لە داهاتووی پاش حکوومەتی ئیسلامدا پێش بە هەموو گەندەڵیێک بگرێت و ببێتە هۆی پێشکەوتنی پارێزگای ورمێ بە هەموو دانیشتووەکانیەوە.\nPrevious دیوەزمەی ڕەش و ڕەشبگیریی گەنجانی ڕۆژهەڵاتی کوردستان\nNext شەپۆلی دەسبەسەرکردن و بانگهێشتکردنی لاوانی کوردستان بۆ ئیدارەی ئیتلاعات\nلە سێدارەدانی مردوو و هەڵوێستی گۆڤار و ڕۆژنامەکانی ناوخۆ\nبەلووچستان لەبەردەم دوو ڕێیانی بژێوی ژیان ومەترسیی کوژران


Diplomatic Magazine | نازناوە ئاینییەکانی شیعە لە ناو چەقی ململانێ سیاسییەکاندا\nمێزەر لەسەرنانی نەوەیەکی ئایەتوڵا خومەینی هەرای نایەوە\nنازناوە ئاینییەکانی شیعە لە ناو چەقی ململانێ سیاسییەکاندا\nن: روحوڵا فەقیهی\nلە ئێران، رێورەسمی لەسەرنانی مێزەر بۆ ئەحمەد خومەینی، کوڕی حەسەنی کوری ئەحمەدی کوری ئایەتوڵا خومەینی دامەزرێنەری کۆماری ئیسلامی ئێران، بووە هۆی دروست بوونی چەند مشتومڕێک لەسەر پیاوانی ئایینی شیعە، رێورەسمە نەریتێکە کە مێزەرەکەی تێدا پێبەخشرا لە بارودۆخێکدایە کە ناونیشانە ئایینییەکان لە وڵاتەکەدا زیاتر بەهۆکاری سیاسی دەبەخشرێت تاکو بە لەبەرچاوگرتنی پلەی زانستی. لەڕاستیدا هەموو کۆمەڵ و گووپ و حیزبەکان ئەم پلە ئایینییە شیعییە بۆ بەرژەوەندی سیاسی خۆیان بەکاردەهێنن. بەڵام ئایا هەمیشە بەم شێوەیە بووە لە ئێران؟\nپێش چوونە ناو گفتوگۆ لەبارەی بە سیاسی کردنی نازناوە ئایینییەکان، لەوانەیە ئەوە باشتربێت کە بنەڕەتەکەیان ڕوونبکەینەوە. بەشێوەیەکی گشتی، پیاوانی ئایینی شیعە دابەشدەبن بۆ پێنج جۆر: سیقەت ئەلئیسلام، حوججەت ئەلئیسلام، حوججەت ئەلئیسلام وەلموسلیمین، ئایەتوڵڵا وە ئایەتوڵڵا ئەلعوزما.\nپێش فەرمانڕەوایی پەهلەوییەکان(١٩٢٥-١٩٧٩)، نازناوەکانی وەک ئایەتوڵا و سیقەت ئەلئیسلام بە شێوەیەکی سەرەکی وەک ڕێز بەکارئەهێنران، ئەویش زۆر بەکەمی و بۆ ژمارەیەکی کەمی زانا ئیسلامییە دیارەکان. بۆ نمونە، محەمەدی کوڕی یعقوبی کولەینی (٨٦٤-٩٤١) زانایەکی دیاری شیعی بوو وە کۆکەرەی فەرمودە بوو. کۆکراوەی فەرمودەکانی لە کتێبی کیتاب ئەلکافی رێکخستووە، کە لەلایەن شیعەکان و سوننەکانەوە ڕێزلێگیراوە، نازناوی سیقەت ئەلئیسلامی پێ بەخشی کە بەمانای (باوەڕپێکراوە لەلایەن ئیسلامەوە) دێت.\nلەڕاستیدا، تاوەکو ئەمڕۆ، زانایانی ئیسلام بەگشتی ئاماژە بە کولەینی دەدەن کاتێک باسی سیقەت ئەلئیسلام دەکەن. هەروەها نمونەیەکی دیکە هەیە، حامید محەمەد محەمەد غەزالی بەڕەگەز ئێرانی، کە یەکێکە لەهەرە فەیلەسوف و یاسایی و پیاوە ئایینییە دیارەکانی سوننە. کە زۆر جار بە حوججەت ئەلئیسلام ئاماژەی پێکراوە، کە بەمانای (بەڵگەی ئیسلام) دێت.\nبەشێوەیەکی گشتی، پیاوانی ئایینی شیعە دابەشدەبن بۆ پێنج جۆر: سیقەت ئەلئیسلام، حوججەت ئەلئیسلام، حوججەت ئەلئیسلام وەلموسلیمین، ئایەتوڵا، ئایەتوڵڵا ئەلعوزما.\nلە سەردەمی قاجارەکاندا(١٧٩٤-١٩٢٥) وە سەرەتای پەهلەویەکانیش، زۆرێک لە زانا پایە بەرزەکان و پیاوە ئایینییە گەورەکان لە ئێران بە نازناوی ئاسایی ئاماژەیان بۆ دەکرا. وەک (شێخ) کە بۆ ڕێز بەکارئەهێنرا بۆ ئاماژەدان بەو پیاوە ئایینییانەی کە ناچنەوە سەر پێغەمبەر محەمەد (د.خ).\nلە ساڵی ١٩٢١، شێخ عەبدولکەریم حائیریی یەزدی، مامۆستایەکی پایەبەرز لە شاری پیرۆزی کەربەلا لە عێراق، کە قوتابخانایەکی دینی سەرکەوتووی دامەزراندبوو لە شاری ئەراک لە ناوەڕاستی ئێران، قوتابخانەی قومی ئایینی دامەزراند. ناسراوە بە (ئایەتوڵڵای دامەزرێنەر)، هەستا بەڕێکخستنی کاروباری قوتابخانە ئایینییەکان، و بە ستانداردکردنی وانەکان و پلەوپایەکان.لەو کاتەوە نازناوە ئاینییەکان بە گوێرەی بەدەستهێنانە زانستیەکان دەبەخشرێت. جێی ئاماژەیە کە دامەزرێنەری کۆماری ئیسلامی ئێران، ئایەتوڵڵا خومەینی، یەکێک بووە لە قوتابییەکانی حائیری یەزدی.\nئەمڕۆ، پێویستە قوتابیانی زانستە ئاینییەکان لە قوتابخانەکانی ئێران کۆرسی جیاواز تێپەڕێنن بۆ بەدەستهێنانی ناونیشانە یەک لە دوای یەکەکان. بۆ نمونە، قوتابییە تازەکان وە ئەوانەی کە ئەو کۆرسانە دەخوێنن کە بە ` سەرەتایی` ئاماژەیان پێ دەکرێت ناونیشانی` سیقەت ئەلئیسلام` یان پێ دەبەخشرێت، هەرچەندە زۆر بەکەمی بەکار دەهێنرێت لە ئێرانی هاوچەرخدا. ناونیشانی حوججەت ئەلئیسلام بەکاردەهێنرێت بۆ ئەو پیاوە ئاینییانەی کە پلەی`سەرەتایی` دەبڕن و دەچنە پلەی `دەرەکی`، کە دەست دەکرێت بە خوێندنی فیقهی پێشکەوتو (اجتیهاد). پلەی ئایەتوڵڵا، کە بە مانای`` بەڵگەی خودا`` دێت، دەدرێت بەوانەی کە پلەی` دەرەکی` دەبڕن، کە پێیان دەوترێت فقهای ئیسلام (مجتهید). وە لە کۆتاییدا، کۆتا پلەی ئایەتوڵڵا ئەلعوزما هەیە (ئایەتوڵڵای گەورە)، کە دەتوانێت فەتوا دەربکات بۆ جێبەجێ کردنی شەریعەتی ئیسلامی.\nلەو کاتەوەی کە شۆڕشی ئیسلامی ڕوویداوە لە ساڵی ١٩٧٩وە، هەردوو پارێزکارەکان و ڕیفۆرمخوازەکان هەوڵیانداوە سوود لەم نازناوانە وەرگرن بۆ بچوککردن یان گەورەکردنی سەرکردەکانیان لە کۆمەڵگەدا. بۆ نموونە، زۆرکات توندڕەوەکان بە حوججەت ئەلئیسلام ئاماژەیان بە سەرۆکی پێشوو ئەکبەر هاشمی ڕەفسەنجانی دەکرد پێش وەفاتی لە سەرەتاکانی ساڵی ٢٠١٧، لە کاتێکدا کە ڕیفۆرمخوازەکان و پارێزکارە واقیعبینەکان یە ئایەتوڵڵا ناویان دەبرد. ڕەفسەنجانی، کە دوو خول سەرۆک بوو، ڕەمزی میانڕەوەکانی ئێران بوو وە لەلایەن ڕیفۆرمخوازەکانەوە ڕێزی لێ دەگیرا، بەتایبەت لە ساڵانی دواییدا.\nئێستا ئایەتوڵڵای گەورە یوسف سانعی، کە کەوتووەتە بەر هێرش لەپاش لێپرسینەوەی لەسەر ئەنجامەکانی هەڵبژاردنە سەرۆکایەتییە کێشە لەسەرەکە ی ساڵی ٢٠٠٩، لەلایەن توندڕەوەکانەوە بە شێخ بانگ دەکرێت، کە ئەمەش بە سادەیی ڕێگەیەکە بۆ بچوککردنی. هەرچۆنێک بێت، ڕیفۆرمخوازەکانیش هەمان یاری ئەنجام دەدەن – وە بەتایبەتی لە تۆڵەکردنەوەدا.\nتەنانەت ئێستاش، ئایەتوڵڵای گەورە یوسف سانعی، کە کەوتووەتە بەر هێرش لەپاش لێپرسینەوەی لەسەر ئەنجامەکانی هەڵبژاردنە سەرۆکایەتییە کێشە لەسەرەکە ی ساڵی ٢٠٠٩، لەلایەن توندڕەوەکانەوە بە شێخ بانگ دەکرێت، کە ئەمەش بە سادەیی ڕێگەیەکە بۆ بچوککردنی. هەرچۆنێک بێت، ڕیفۆرمخوازەکانیش هەمان یاری ئەنجام دەدەن – وە بەتایبەتی لە تۆڵەکردنەوەدا.\nحەسەن کوری ئەحمەد کوری ئایەتوڵا خومەینی\nهەندێک جار، ناونیشانە گەورەکان وەک ئایەتوڵڵا دەدرێت بەو پیاوە ئاینییانەی کە دانراون لە پۆستە ئاینییە بەرزەکاندا یان هەڵدەبژێردرێن بۆ سەرۆکایەتی. ئەم کارەش زیاتر لەناو کەسایەتییە توند و پارێزکارەکاندا هەیە. بۆ نمونە، پێش هەڵبژاردنی سەرۆکایەتی لە ساڵی ٢٠١٧، کاندیدی موحافیزکرەکان ئیبراهیم ڕەئیسی لە سەرەتادا بە `حوجەت ئەلئیسلام` ناودەبرا، بەڵام ڕاگەیاندنەکانی توندڕەوەکان وەک دەزگای هەواڵی تەسنیم و فارس دەستیانکرد بە ناوهێنانی وەک` ئایەتوڵڵا`.\nئەم پرۆسەی بە ئاشکرا پلە بەرزکردنەوەیەی، لەدوای کاندیدکردنی بۆ پۆستی سەرۆکایەتی، لەدوای دامەزراندنی وەک سەرپەرشتیاری مەزارگەی پیرۆزی ئیمام ڕەزا لە شاری مەشهەد لە ساڵی ٢٠١٦ دەستی پێکرد. ئەم ئۆفیسە کۆنترۆڵی ئاستانەی قودسی ڕەزەوی دەکات، کە یەکێکە لە دەوڵەمەند ترین دامەزراوەکان لە ئێران. وە بە سیفەتی هەڵبژێردراوی تەواوی پارێزکارەکان لە هەڵبژاردنەکانی ساڵی ٢٠١٧ دا، ڕەئیسی ١٦ ملیۆن دەنگی بەدەست هێنا، بەڵام لە لایەن حەسەن ڕۆحانییەوە شکستی پێ هێنرا، کە ٢٣ ملیۆن دەنگی بەدەست هێنابوو.\nبە سیاسی کردنی ناونیشانە ئاینییەکان، لەگەڵ بەکارھێنانیان بۆ بچوککردنی دوژمنەکان یان گەشتنیان بە پۆست، بەبێ مشتومڕ نەبووە. لە ڕاستیدا ئەم بەکارهێنانانە ڕەخنەی لێ گیراوە لەلایەن ئایەتوڵڵایانی گەورەوە وەک وەحید خوراسانی و کۆچکردوو عەبدولکەریم موسەوی ئەردەبیلی.\nبۆ زاڵبوون بەسەر ئەم ئاڕاستە و بەربەرەکانێی نێوان پیاوانی دین، ژمارەیەک لە ئایەتوڵڵایانی گەورە، لەگەڵ عەلی سیستانی، فەرمانیان بە نوسینگەکانیان کردووە بە لابردنی وشەی` ئایەتوڵڵای گەورە` بە ناوەکانیانەوە لە سایتە فارسییەکانیاندا. لە کاتێکدا ئەم لێپرسینەوانە ڕێزیان لێ گیراوە، بەڵام بە ئاشکرا شکستیان هێناوە لە وەستاندنی ویستی یاری کردن بە ناونیشانە ئاینییەکانەوە. لە ڕاستیدا، بۆ کۆتایی هێنانی بە سیاسی کردنی ناونیشانە زانستییەکان، پێویستە بڕیاری جێگیر و یەکلاییکەرەوە هەبێت لەلایەن قوتابخانە ئاینییەکانی قوم و پێگەی گشتی ئایەتوڵڵایانی گەورە لە دژی خراپ بەکارهێنانیان.\nسەرەڕای کاریگەرییە خراپەکانی ئەم کارانە، وا دەردەکەوێت کە گروپێکی دیاریکراو سودی لێ ببینێت: ڕۆژنامەنووس و شیکەرەوە سیاسییەکان. بۆ زانینی کام پیاوی ئاینیی دیاریکراو گروپ و لایەنی سیاسی هەوڵدەدەن دیاری بکەن بۆ هەڵبژاردن- ئەگەر هەڵبژاردنی سەرۆکایەتی یان ئەنجومەنی ئەزموونداران، یان تەنانەت لە ناوخۆی حیزبدا بێت- تەنها پێویستە سەیری خێرا چوونە پێشی پلە دینییەکانی کەسێک بکەیت وە ڕێگەی بەدەستهێنانی ئەو پلەیە.


پەیامەکەی سەردەشت بەردەوامە! – سەردەشت عوسمان\nHome » شکانی كێل شێواندنی گۆڕەكەی سەردەشت » پەیامەکەی سەردەشت بەردەوامە!\nپەیامەکەی سەردەشت بەردەوامە!\nبەکر عوسمان: ئەمڕۆ چوارشەممە ٩/٨/٢٠١٧ کاتێک دایک و باوک و خانەوادەکەم وەک نەریتی هەفتانە سەردانی گۆڕی سەردەشت دەکەن لە گۆڕستانی گوندی گردعازەبان. كێلی سەر گۆڕەكەی سەردەشت شكێنراوە و گۆڕەكەی شێوێندراوە. سەردەشت رۆژنامەوان بوو. ڕۆژنامەوانێکی بوێر و ڕادیکاڵ و ئینسان دۆست بوو. کاتی خۆی وه‌ک رۆژنامه‌وان بۆ خزمه‌تی کۆمه‌ڵگاکه‌ی خستبووه کار. لەسەر کاری رۆژنامەوانی، نوسین و ڕەخنەکانی لە ناعەدالەتی و گەندەڵی و دەسەڵاتی مافیای لە کوردستاندا وتاری نووسی. لەسەر دواکەوتوویی و کۆنەپەرستی بنەماڵەی دەسەڵاتداری کودستان ڕەخنەی ساتیری نووسی. لەسەر گوتنی ڕاستیەکان تیرۆرکرا. تیڕۆڕی راسته‌وخۆی ئه‌و په‌یوه‌ندی به‌کار و هه‌ڵوێستیه‌وه هه‌یه.\n٧ ساڵ لەمەوبەر چەتە و مافیاکانی دەسەڵاتی کوردایەتی، لە هەولێر بە ڕۆژی ڕووناک بەبەرچاوی خەڵک و بە ئاشکرا سەردەشت لەبەر دەرگای کۆلیژەکەی دەفرێنن و لە بارەگای ڕەش و مافیایی دەسەڵاتەکەی گولـلە دەنێن بەنێودەمیەوە. سەردەشت ئەو کاتە وتی ژیانی فیرعەونانە و شاهانەی ئەمانە لەسەر حیسابی هەژاری و بێبەشی زۆربەی خەڵکی کوردستان بەڕێوە دەچێت. ئەم هەژاریەی خەڵک ڕاستەوخۆ پەیوەندی بەسیستەمی گەندەڵی و دەسەڵاتی تالانکاری و مافیای ئەوانەوە هەیە. ئەوان بە فیشەک وەڵامیان دایەوە.\nئەمڕۆ دەبینین لە ژێر سێبەری ڕەشی دەسەڵاتی ئەواندا،کۆمەڵگای کوردستانی دووچاری کارەساتی برسێتی و نەداریەکی کەمەرشکێن بووە. نەداری موچە، بێکاری، دەرمان و نەداری سەرەتاییترین پێداویستیەکانی ژیان و برسێتی دەستی ناوەتە گەردنی خەڵک. بە سیستەم کۆمەڵگای کوردستانیان نوقم کردووە لە گەندەڵی و تاڵانی و چەواشەکاری و کۆنەپەرستی و سەرکوت و دەمکوت و تیرۆر .سەردەشت تەنها بەشێک لەوانەی باس کرد، ئەوان تیرۆریانکرد، فیشەکیان لەنێو دەمیدا لەبەرئەوەی ئەو قسانەی کرد.\nئەو تاوانە بۆ کۆیلەکردن و بێدەنگکردنی کۆمەڵگا و گەنجانی کوردستان بوو. ئامانجی تیرۆری سەردەشت دەمبەستنی گەنجان و رۆژنامەنوسانی کوردستان بوو، لەبەرانبەر تاڵانی و گەندەلی و دزی ئاشکرای سەروەت و سامانی کۆمەڵگا لەلایەن بنەماڵەی حزبی دەسەڵاتداری کوردایەتیدا.\nئەمرۆ خەلکی بێدەرەتانی کوردستان لە ئاستیکی فراواندا پەیان بەو راستیە برد کە سەردەشت و سۆران و کاوە و ویداد و دەیان رۆژنامەنوس و هەڵسوراوی سیاسی، بۆیە تیرۆر کران چونکە بەشێک لەلاپەڕە ڕەشەکانی دەسەلاتی ئەم حزبە بنەماڵەییە گەندەل و تالانچی و ستەمکارانەیان هەڵدایەوە.\nشان خاڵیکردنەوەیان لە ژێرباری هەر جۆرە بەرپرسیارێتیەک. ڕۆژێک بە بەهانەی شەڕ دژی داعش و ڕۆژێک بە بەهانەی بڕینی بودجەی هەرێم لەلایەن بەغدا، ڕۆژێک لەژێر ناوی “قەیرانی دارایی” و بێ ئیرادەکردنی خەڵک، ڕۆژێک لە ژێر بانگەشەی پرسی ڕیفرندۆم. هەموو ئەو واقیعیەتانەی ئێستای کوردستان، ڕاستی و دروستی گەواهی قسەکانی سەردەشت و پەیامەکەی سەردەشت لای ئێمە گەورەتر و بەرزتر دەبێت.\nلە ئێستادا دەستبردن بۆ شکاندنی کێلی سەر گۆڕەکەی سەردەشت، ڕاستەوخۆ پەیوەستە بەوەی ناوی سەردەشت و گۆڕەکەی و پەیامەکەی بۆتە سیمبولی بوێری و ئازاداخوازی گەنجانی کوردستان. پەیوەستە بە بڵاوبوونەوەی فراوانی وتارەکانی سەردەشت و بەرگی یەکەمی کتێبی سەردەشت عوسمان لە هەولێر و شارەکانیتری کوردستان. ئەو کارە قێزەوەن و ترسنۆکانە و مۆڕاڵە دواکەوتوو و خێلەکیە، وەک هەڕەشەیەکی ترسنۆکانەیە لە ئازادیخوازانی کوردستان. هەڕەشەیەک بۆ دەمکوتکردنی ئەو “نا”یە فراوانە بەڕووی دەسەڵاتی کوردیدا بەرزکراوەتەوە.\nئەوانەی بەو کارە قێزەون و ترسنۆکانە هەڵسان، زۆر نەزان و ساویلکەن وەک ئاغاکانیان، کارنامەی ئەو دەستە ڕەشە، بۆ خەڵکی کوردستان ئاشکرایە کە لە هەموو بەها و ڕەوشتێکی مۆدێرنی کۆمەڵایەتی بە دوورن. سڵاو لە دانایی ئەو ئەقلەی کە پێی وایە پەیامی سەردەشت لە گڵکۆیەکدایە… سەردەشت لە ناو دڵی ھەزاران گەنجی کوردستاندایە و پەیامەکەی ئومێدێکە بۆ کۆتاییهێنان بە دەسەڵاتی بەزۆر داسەپاویان بەسەر خەڵکی کوردستان. پەیامی سەردەشت لەنێو دڵ و دەروونی خەڵکی کوردستان زیندووە، مەنزڵگای سەردەشت شوێنی هەزاران ئازادیخوازیی کوردستانە و پەیامەکەی سەردەشت بەردەوامە.\nئێستا بە دوای ٧ ساڵ و ٣ مانگ لە تیرۆری سەردەشت، چەندبارە پێ لەسەر مافەکانی خۆمان وەک خانەوادەی سەردەشت و مافی سەرەتایی خەڵکی کوردستان لە ئازادی و پاراستنی ئەمنیەت، دادەگرمەوە و تەئکید دەکەم کە دەسەڵاتێک مافی ژیانی تاکەکانی کۆمەڵ نەپارێزێت ناتوانێت هیچ شەرعیەتێکی هەبێت. دۆسیەی سەردەشت لەلایەن ئێمە و ئازادیخوازانی کوردستان بە کراوەیی ماوەتەوە، بە کراوەیی دەمێنێتەوە. تا ئەو ڕۆژەی داد و دادگایەکی سەربەخۆ و بێلایەن لە کوردستان بوونی دەبێت. تا ئه‌وكاته‌ی بكوژانی سه‌رده‌شت و ئەوانەی لە پشتی بڕیاری تیرۆری ئەودان له دادگایه‌كی سه‌ربه‌خۆ و بێلایه‌ن به‌سزای خۆیان ده‌گه‌ن.\nبەرز و بەڕێزە یادی سەردەشت و پەیامەکەی مەرگ و ریسوای بۆ دەسەڵاتی مافیایی بنەماڵەیی و تیرۆر\nشکانی كێل شێواندنی گۆڕەكەی سەردەشت•وتار


سعودیە ئاسانکاریی بۆ ژنانی نامسوڵمان و ژنانی عەمرەکار دەکات\nباسنیوز 27/09/2019 - 09:03 ئافرەتان\nشانشینی عەرەبستانی سعودیە ئاسانکاریی بۆ ژنانی نامسوڵمان و ژنانی عەمرەکار، دەکات.\nئەحمەد خەتیب، سەرۆکی دەستەی گەشتوگوزار و کولتووری نیشتمانیی سعودیە رایگەیاندووە، لە رۆژی شەممە 28-9-2019ـەوە لەڕێگای ئینتەرننێت ڤیزای ئەلیکترۆنیی وڵاتەکەی بە هاووڵاتییانی 49 وڵات دەدەن و وڵاتەکانی دیکەش دەبێ ڤیزا لە باڵیۆزخانە و کونسوڵخانەکانی سعودیە وەربگرن.\nئەحمەد خەتیب هەروەها رایگەیاندووە، لەمەودوا مەرجی حیجاب و باڵاپۆشی لەسەر ژنانی گەشتیاری نامسوڵمان هەڵدەگیرێت و ئەو ژنانە دەتوانن بەبێ حیجاب و سەرپۆش، گەشتی سعودیە بکەن.\nئەو بەرپرسە سعودیە، کە لێدوانی بۆ ئاژانسی (بلومبێرگ)ی ئەمریکی داوە، ئاماژەی بەوەش کردووە، کە لە مەودوا ژنانی عەمرەکار دەتوانن بەبێ بوونی پیاوێکی نزیکی خۆیان (باوک، برا، هاوسەر، کوڕ، کوڕی برا و کوڕی خوشک)، بە مەبەستی ئەنجامدانی عەمرە، سەردانی سعودیە بکەن.\nدوای دەستبەکاربوونی محەمەد بن سەلمان وەک شازادەی جێنشینی سعودیە لە ناوەڕاستی ساڵی 2017، چەندین بڕیار لە بەرژەوەندیی ژنان و بۆ کرانەوەی ئەو وڵاتە دراون، وەک رێگادان بە شۆفێریی ژنان، کردنەوەی هۆڵی سینەما، سازکردنی کۆنسێرتی هونەرمەندان و چەندین بڕیاری دیکە.


پێشمەرگە لە سەرجەم میحوەرەکانى پارێزگاکانى کەرکوک، دیالە و سەڵاحەدین خراوەتە حاڵەتى ئامادەباشیەوە و داعشیش جم و جۆڵى زۆرى هەیە، شەوى رابردووش سەنگەرەکانى پێشمەرگە لە باشورى کەرکوک لەلایەن چەکدارانى ئەو رێکخراوەوە بۆردومان کرا.\nموقەدەم فاروق ئەحمەد، بەرێوەبەرى ئاسایشى خورماتوى پارێزگاى سەڵاحەدین، بەدەنگى ئەمەریکاى راگەیاند"پێشمەرگە لەسنورى خورماتو لە حاڵەتى ئامادەباشیدایە، داعشیش هێزێکى زۆرى لەسنورەکە کۆکردوەتەوە، بە شێوەیەک لەساڵى 2014ەش ئەوەندە هێزى نەبووە لەم ناوچەیە."\nوتیشى"داعش پیلانى هێرشى بەدەستەوەیە بۆیە ئەو هێزەى کۆکردوەتەوە، بەڵام تائێستا ناوەرۆکى پیلانەکەى نازانرێت."\nشەوى رابردوو داعش سەنگەرەکانى پێشمەرگەى لەمیحوەرى داقوق ى باشورى کەرکوک بۆردومانکرد، بەو هۆیەوە 6 پێشمەرگەى فەوجى کاکەییەکانى سەربە وەزارەتى پێشمەرگە برینداربوون.\nعەمید کاوە غەریب فەرماندەى پۆلیسى داقوق لەباشورى کەرکوک ، ئاماژەى بەوەکرد داعش پیلانى هێرش کردنە سەر سەنگەرەکانى پێشمەرگەى هەیە، ئامانجیشى لەم کارە گەیاندنى ئەو پەیامەیە کە هێز و تواناى لەناوچەکەدا ماوە، ئەگینا تواناى ئەنجامدانى هێرشى گەورەى نەماوە.\nعەمید کاوە غەریب، بەدەنگى ئەمەریکاى راگەیاند"داعش هێزەکانى لە کەرکوکەوە بەرەو ناوچە کێشەلەسەرەکانى پارێزگاى دیالە دەبات ."\nلە پارێزگاى دیالەش، کە بەپێى زانیاریە هەواڵگیریەکان ئامانجى داهاتوى ئەو رێکخراوەیە کە چالاکیەکانى بۆ بگوێزێتەوە و لەئێستادا نزیکەى 500 چەکدارى تێدایە ، سەرجەم هێزەکانى پێشمەرگە و حەشدى شەعبى و سوپاى عێراق خراونەتە حاڵەتى ئامادەباشیەوە و هەماهەنگى یان لەنێوان یەکتریشدا بۆ بەرەنگاربونەوەى داعش دروستکردووە.\nعەقید کاوە مەحمود، فەرماندەى پێشمەرگە لە ناوچەى کۆباشى پارێزگاى دیالە، بەدەنگى ئەمەریکاى راگەیاند"هێزەکانمان لە حاڵەتى ئامادەباشیدان، چونکە داعش جموجۆڵى هەیە و زانیاریمان لەبارەى پیلانەکانیان پێگەیشتووە."\nبڵاوەکردنى چەکدارانى داعش و هەوڵدانیان بۆ گواستنەوەى شەڕ بۆ پارێزگا جیاوازەکانى عێراق، لە کاتێکدایە شارى موسڵى گەورەترین شارى ژێر کۆنترۆڵى ئەو رێکخراوە لە عێراق، خەریکە بە تەواوەتى لەلایەن هێزە عێراقیەکانەوە کۆنترۆڵ دەکرێتەوە.


له‌لایه‌ن: ئاکام ئەکرەم - به‌روار: 2021-02-20-21:59:00 - کۆدی بابەت: 2451\nخۆشه كردنی سێوی بن ئه‌رز\nگیا و گوڵی سروشتی لە کوردستان زۆرن. وەکوو ئەوانەی بۆ کاری پزیشکی و سەمغ و بۆن و خۆراک، بەکار دەهێنرێن.\nگیا و گوڵی ڕەنگ وەکوو نیل، ڕووناس، خەنە، مازی، کافشە، سیاچەهرە، کە لەزۆربەی ناوچەکانی کورسدتان دەڕوێن.\nگیا و گوڵی دەرمان: بە دەیان گیا و گوڵی دەرمان، لە ناوچە جیاجیاکانی کوردستاندا دەڕوێن. هەندێک لەوانە بریتین لەمانەی لەی خوارەوە:\nئانچوچک، کڵ، سماق، ئەسپند، ئاب ئەندول، سهلب، گوش برە، قنترون، مرورش، تغنە یامج کورە، دلونی، شای کوهی، شاهترە، گوڵە وەنەوشە، خاراشتر، گل گاوزیان، باد ئاورد، پیازی کوردستانی، گیاە تریاق، ئاونیشن، ئەفسنتین، بابائادام، بو مادران، گەچەنەک، گل پنیرک، ڕێواس، پونگی دەشتایی، ترەکووهی، شاترە.\nگیا و گوڵی سەمغ: گرنگترین جۆری بریتییە لە سەمغی زەرد، مازوچ، وزدو، سقز سرێش، لێرەدا هەندێکیان باس دەکەین:\nکەتیرە: گیایەکی سەمیغییە و سەربەخۆشین دەبێت، لەو ناوچانەی کە ئاووهەوایان وشک و نیمچە وشک و کوێستانەکان دەڕوێن، فەکتەری ئاووهەوا، کارێکی زۆر گەورە لە ئەندازەی دروستبوون و جۆری بەرهەمەکە دەکەن، گەون لە کاتی گەورەبوونیدا، پێویستی بە بارانی بەهار و تواندنەوەی بەفری زستان هەیە، لە کاتی بەردانیشدا، پێویستی بە ئاوهەوای وشک و تیشکی خۆر هەیە. کەتیرە لە زۆر پیشەسازیەدا بەکاردەهێنرێت و یەکێک لە کەرەسە خاوانەیە، کە ساڵانە کوردستان بۆ دەرەوەی دەنێرێت.\nسەمغی زەرد: لە چیاکانی کوردستان دەڕوێت، دوای ئەوەی خۆش دەکرێت، لە هەندێک پیشەسازی جۆراوجۆردا بەکاردێت.\nمازوج: لە کۆمەڵێک گیا و گوڵی سەمغی پێکدێت، کە لە پیشەسازی پێسەتە خۆشکردندا بە کاردێت. مازوج هەر لە کۆنەوە، لە زۆربەی ناوچەکانی کوردستاندا ناسراوە.\nسقز: گیایەکی سەمەغییە، لە دارستانەکانی کوردستان، بە شێوەیەکی سروشتی دەڕوێت و سێ جۆری هەیە (سپی، زەرد، ڕەش).\nسرێش: گیاییەکی ڕەگدارە و لە زۆربەی چیاکانی کوردستان دەڕوێت. کەرسەیەکی خاوی سەرەکییە بۆ دروستکردنی چەسپ.\nگیا و گوڵی بۆندار: هەندێک گیا و گوڵ، بە شێوەیەکی سروشتی بۆنی خۆشیان لێدێت. هەندێکی دیکەشیان دوای لێکردنەوەیان و وشکردنەوەیان و تێکەڵکردنیان لەگەڵ هەندێک گیا و گوڵی دیکەدا، یاخود تێکەڵ کردنیان لەگەڵ هەندێک مەتیریاڵی کیمیاویدا، بۆ دروستکردنی گوڵاو بەکاردە‌هێنرێن. لە گیا و گوڵە بۆن دارەکا ئەمانەن، گوڵی شەوبۆی کێوی... هتد.\nگیا و گوڵی خۆراک: ئەم جۆرە گیا و گوڵە، لە بەهاراندا زۆرن، هەندێکیان وەکوو خواردنی ڕۆژانەی خەڵکی بەکار دەهێنرێن، وەکوو گنگر، تۆڵەکە، کاردو، گندم گینە، دومەڵام، کوارگ، سینەکبکی، زول، پونگە، ڕێواس، پیفۆک، شیلمشاق، زارگەزەوی، گندل، تورۆکە و ترشۆکە.\nبابه‌ته په‌یوه‌ندیداره‌كان به : گیا و گوڵی سروشتی\nمیوە لە كوردستان


یەک ملیار کەس لە ڕۆژێـکدا فەیسبوک بەکاردەهێنن\nی مانگی هه‌شـت ٢٨, ٢٠١٥\nتۆڕی گەورەی پەیوەندی کۆمەڵایەتی فەیسبوک دەڵێت لەم هەفتەیە حاڵەتێـکی بێ وێنە لە تۆڕەکەیان ڕوویداوە، ئەویش یەک ملیار کەس لە یەک ڕۆژدا فەیسبوکیان بەکارهێناوە.\nمارک زوكه‌ربێرگ خاوەن و بەڕێوەبەری فەیسبوک ڕۆژی پـێنجشەممە لەسەر فەیسبوکەکەی خۆی ئەمەی ڕاگەیاند و گوتی شانازی بەو ئەنجامە دەکات کە پـێی گەیشتوون.\nلە درێژەی نووسینەکەیدا مارک زوكه‌ربێرگ دەڵێت ڕۆژی دووشەممە 1 لە کۆی 7 کەس لەسەر زەوی فەیسبوکی بەکارهێناوە بۆ ئەوەی پەیوەندی بە هاوڕێ و کەسوکاریان بکەن، ئەمەش یەکەم جارە ئەم حاڵەتە ڕووبدات کە سەرەتایەکە بۆ بەستنی تەواوی جیهان پـێکەوە.\nگوتیشی "جیهانێـکی زیاتر کراوە و بە یەک بەستراو، جیهانێکی باشتر دەبێت. وەها دەکات پەیوەندیـیەکانت لەگەڵ ئەوانەی خۆشت دەوێن پـتەوتربن، ئابوریـیەکی بەهێز و هەلی کاری زیاتر هەبن، کۆمەڵگایەکی بەهێز کە ڕەنگدانەوەی هەموو بەهاکانمان بێت."\nشایەنی باسە فەیسبوک لە ئێسـتادا گەورەترین تۆڕی پەیوەندی کۆمەڵایەتیـیە و مانگانە نزیکەی 1.5 ملیار کەس بەکاریدەهێنن. سـاڵی 2004 لە لایەن مارک زوكه‌ربێرگ دامەزرێنراوە لەو دەمەی لە زانکۆی هارڤەرد خوێندکاربووە.


رەزبەر ۱۳۹۸ – چاونیوز\nئەرشیڤی مانگانە: رەزبەر ۱۳۹۸\nبۆ ۲۵ ساڵ بەندکرانی محەممەد نەزەری\n۸ی رەزبەری , ۱۳۹۸\tهەواڵ, وێنە 0\n۸ی رەزبەری , ۱۳۹۸\tهەواڵ 0\nلە چەند ڕۆژی ڕابردوودا سێ چالاکی کورد لە شارەکانی دێولان و سنە دەسبەسەر کراون و بۆ شوێنێکی نادیار گواستراونەوە. بەپێی هەواڵی پەیامنێری “چاونیوز”، سیروان ڕەحیمی خەڵکی دێولان، ڕۆژی شەممە ۶ی ڕەزبەر لەلایەن هێزە ئەمنیەتییەکانەوە گیراوە و بۆ شوێنێکی نادیار گواستراوەتەوە. ناوبراو کە چالاکێکی مەدەنی و ژینگەپارێزە، پێشتریش بانگ کرابووە ئیتلاعات …\n۶ی رەزبەری , ۱۳۹۸\tهەواڵ 0\nزیندانییەکی دی لە بەندیخانەی ورمێ بە هۆی گوشاری کاربەدستانی زیندان خۆی کوشت. ڕۆژی پێنجشەممە، ۴ی ڕەزبەر وەحید کەربەلایی کە تەنیا حەوتوویەک بوو بە تۆمەتی پێوەندیدار بە مادەی هۆشبەر گیرابوو، لەبەر بارودۆخی سەختی زیندان و گوشاری زۆری کاربەدەستان خۆی کوشت. جیا لە خۆکوژیی ئەم زیندانییە، هەر لەو ماوەیەدا ۶ زیندانیی دیکە …\nئێعدامکرانی ۷ بەندیی کورد لە دوو ڕۆژدا\n۵ی رەزبەری , ۱۳۹۸\tهەواڵ 0\nلە سەرەتای مانگی پاییز و لە ماوەی دوو ڕۆژدا لانیکەم ۷ زیندانیی کورد لە زیندانەکانی ورمێ و سنە و ڕەجایی‌شاری کەرەج‌دا ئێعدام کراون. بەپێی ڕاپۆرتی چاونیوز، ماڵپەڕی ناوەندی مافی مرۆڤ بۆ ڕۆژهەڵاتی کوردستان لە ڕۆژی چوارشەممە، ۳ی ڕەزبەردا ۵ بەندکراوی کورد بە ناوەکانی عەلی عەمی زادە، خەڵکی سەڵماس؛ ڕەئووف ئازادیخوا، …\nچالاکێکی کرێکاری ڕەوانەی زیندان و دوو کەسی دیکەش دەسبەسەر کران\n۴ی رەزبەری , ۱۳۹۸\tهەواڵ 0\nچالاکێکی کرێکاری کوردی خەڵکی شاری سنە، بۆ تێپەڕاندنی ماوەی حوکمەکەی، ڕەوانەی زیندانی ناوەندیی شاری سنە کرا. بەپێی سەرچاوەکانی هەواڵ، ڕۆژی دووشەممە، ١ی ڕەزبەری ٩٨ی هەتاوی، “خەلیل کەریمی”، چالاکی کرێکاری کە لە لایەن دادگای پێداچوونەوەی شاری سنە بە ٢ مانگ زیندانیی تەعزیری مەحکووم کرابوو، ڕەوانەی زیندانی ناوەندیی کرا. “یەدوڵڵا کەریمی”، برای …\n۳ی رەزبەری , ۱۳۹۸\tهەواڵ 0\nزیندانییەکی دی لە بەندیخانەی ورمێ بە هۆی کەمتەرخەمیی پزیشکی گیانی لەدەست دا. عەلی پایا، تازەترین قوربانیی پێڕانەگەیشتنی پزیشکی بە بەندکراوانە کە لە زیندانی ورمێ و بەهۆی کەمتەرخەمیی کاربەدەستانی زیندان گیانی لەدەست دا. ناوبراو بە تۆمەتی پێوەندیدار بە مادەی هۆشبەر سزای ۶ ساڵ زیندانیی بەسەردا سەپابوو. عەلی پایا شەشەمین زیندانیی کوردە …\nلە ورمێ دوو ئەندامی بنەماڵەیەک بە تۆمەتی چالاکیی سیاسی و ئەمنیەتی دژی کۆماری ئیسلامی سەرجەم ۳۲ ساڵ زیندانیان بەسەردا سەپا. برایم سدیق هەمەدانی و کوڕەکەی بە ناوی سالار کە ڕەشەمەی ساڵی ڕابردوو گیرابوون، هەر کامە و سزای ۱۶ ساڵ زیندانیان بەسەردا سەپا. جیا لەم باوک و کوڕە، مریەم سدیق هەمەدانی، …\nخۆکوشتنی لانیکەم ۸۱ کەس لە کوردستان لە سێ مانگی ڕابردوودا\n۲ی رەزبەری , ۱۳۹۸\tهەواڵ 0\nئاماری خۆکوژییەکان لە کوردستان بەهۆی پەرەسەندنی خەمۆکی و قەیرانەکانی بێکاری و ئابووری هەروەها؛ کەمتەرخەمیی دامودەزگا دەوڵەتی و حکومییەکانەوە لە ماوەی سێ مانگی هاویندا پڕ دیار و بەرچاو بووە. لە ماوەی ئەو سێ مانگەدا هەر نەبێ ۱۰۰ کەس لە کوردستان خۆیان کوشتووە کە ناوەندی مافی مرۆڤی ڕۆژهەڵاتی کوردستان شوناسی ۸۱ کەس …\nهەر لەو ماوەیەدا زیاتر لە ۶۸ کرێکاری کورد لە کوردستان و ناوچەکانی دیکەی ئێران بوونەتە قوربانیی ڕووداوی کار کە ۲۰ کەس لەوان بەهۆی جۆراوجۆری وەک بەربوونەوە لە بەرزایی و بڕق گرتوویی و … گیانیان لە دەست داوە. بە لەبەرچاوگرتنی ئەوەش کە لە سێ مانگی بەهاردا ۸ کرێکاری کورد بەهۆی ڕووداوی …\nدەسبەسەرکردنی ۲۱۶ کەس لە کوردستان بە تۆمەتی چالاکیی سیاسی\nده‌زگا ئه‌منیه‌تییه‌کانی کۆماری ئیسلامیش له کوردستان له ماوه‌ی ئه‌و سێ مانگەی هاویندا ئه‌وه‌نده‌ی زاندراوە، لانیکه‌م ۲۱۶ که‌سیان به تۆمه‌تی چالاکیی سیاسی و هاوکاریکردنی حیزبه کوردییه‌کانی دژبه‌ری کۆماری ئیسلامی قۆڵبه‌ست کردوه. به‌پێی بانکی زانیاریی ناوه‌ندی مافی مرۆڤ بۆ ڕۆژهەڵاتی کوردستان ژماره‌یه‌ک له‌و گیراوانه تا کاتی دادگایی کردنیان به بارمته‌ی قورس ئازاد …


فینۆمینۆلۆجیی هۆش – سه‌رده‌م\nنوسینی: جۆرج ویلهێڵم فریدریك هیگڵ\nوەرگێڕانی: د.محەمەد كمال\nلەبڵاوكراوەكانی زنجیرەی كتێبی دەزگای چاپ و پەخشی سەردەم 2016©\nلە فەلسەفەی هیگڵدا، زانستی لۆجیك سەرەتای سیستەمەكەیەتی و پێش فینۆمینۆلوجیی هۆش دادەنرێت، بەڵام یەكەم جار هیگڵ پێش نووسینی زانستی لۆجیك ئەم پەرتوكەی نوسیوە.\nشایانی باسە هیگڵناسەكانی وەك كوجێڤ، جین هیپۆلیت، چارلس تەیلەر، ئیڤان سۆڵ، ڕۆبەرت سۆلۆمۆن و زۆری دیكە، ئەم پەرتووكە بە بەرهەمێكی سەرەكی و گرنگی هیگڵ دادەنێن، كە نەك تەنیا كار لەسەر ئەپستمۆلۆجی، بەڵگو فەلسەفەی كۆمەڵایەتی، ڕامیاری، ئاینی و هونەریش دەكات.\nئەم پەرتووکە، وەکو پەرتووکەکانی دیکەی هیگڵ، سەختە و پێویستی بە خوێندنەوەیەکی قووڵ هەیە. کاتێک من خوێندکاری فەلسەفە بووم، دوو جار ئەم پەرتووکەم خوێندەوە و نەمتوانی بە دروستی لە ناوەڕۆک و مەبەستەکەی تێبگەم، تاکو پەرتووکەکەی ئەلەکسەندەر کۆجێفم بە ناوی (پێشەکییەک بۆ خوێندنەوەی هیگڵ: وانەکان لەسەر فینۆمینۆلۆجیی هۆش) بەردەست کەوت و لە ڕێگەی ڕاڤەکردنی کۆجێفەوە لە مەبەستەکەی تێگەیشتم. دڵنیام پێشەکییەکەی مامۆستا فیندلی، کە بۆ ئەم پەرتووکە نوسراوە و شیکردنەوەی دەقەکان لە لایەن میلەرەوە لە کۆتایی پەرتووکەکەدا کارئاسانی بۆ خوێنەر دەکەن. حەز دەکەم پێشنیاری ئەوەش بکەم، کە خوێنەر لەگەڵ خوێندنەوەی دەقەکەدا بۆ شیکردنەوەکانی میلەر بگەڕێتەوە.\nبێجگە لەوەی هیگڵ زمانێکی فەلسەفیی بۆ خۆی دروست کردووە، چەندەها چەمکی بە شێوازی جیاواز بەکار هێناوە. وێرای ئەمە، هەوڵی دامەزراندنی سیستەمێکی فەلسەفیی داوە، کە هەموو فاکتۆر و ڕاستییەکان لەنێو خۆیدا گرت دەکاتەوە. ئەم فاکتۆر و ڕاستییانە بە میتۆدی دیالێکتیک دەردەخات، کە هۆش یان ئاگامەندی لە گەشەکردنە بەردەوامەکەیدا بۆ گەیشتن بە دوا قۆناخی مێژووی بیر و شارستانیەت بەرجەستەیان دەکات. لەنێو ئەم گەشەکردنە دیالێکتیکییەدا چەمکەکانی وەکو: نێگەتیڤ و پۆزەتیڤ، دژوەستان، تێپەڕکردن و هێشتنەوە، یەکێتی و جیاوازی بۆ تێگەیشتن لە فەلسەفەی هیگڵ دەبن بە بنەما و لە هەموو قۆناخێکی گۆڕانکارییەکاندا خۆیان دەسەپێنن. لە بەکارهێنانی ئەم چەمکە ناکۆکانەوە دەبینن هیگڵ، بە پێچەوانەی ئەریستۆ و شوێنکەوتوانی سیستەمە لۆجیکییەکەی، باوەڕی بە شوناسی ڕووتکراوەی (ئەو ئەوە) یان (ئەلف ئەلفە) نییە. بە دیدی ئەو، هەموو دەستەواژەیەکی پۆزەتیڤ نێگەتیڤە، هەموو ڕێگه‌یەک بەرەوژوور بەرەوخوارە، هەموو شتێکی گەرم ساردە و سارد گەرمە، دواجار هەموو یەکێتییەک جیاوازییە. هیچ قۆناخێک لە مێژوودا نەبڕاوە و هەمیشەیی نییە. تاکو مێژوو بە دوا قۆناخی گەشەکردن نەگات، ناکۆکییەکان بە تەواوی لەناو نەچن، هیچ ڕاستییەک ناتوانێت لافی ڕەهایی لێبدات.\nئەمە خەسڵەتی فەلسەفەی دیالێکتیکە، کە بەردەوام ڕەوتی بەرەوپێشکەوتن وەردەگرێت. لەبەر ئەم هۆکارە و ناسینەوەی ئەم خەسڵەتە بنەڕەتییەی دیالێکتیک هێربەرت مارکۆز دژی ئەو بیریارانەیە، کە فەلسەفەی هیگڵ لە ئاستی سەرهەڵدانی فاشیزم لە ئەوروپا تاوانبار دەکەن .\nلە فەلسەفەی هیگڵدا، زانستی لۆجیک سەرەتای سیستەمەکەیەتی و پێش فینۆمینۆلۆجیی هۆش دادەنرێت. بەڵام یەکەم جار هیگڵ پێش نووسینی زانستی لۆجیک ئەم پەرتووکەی نووسیوە. شایەنی باسە هیگڵناسەکانی وەکو کوجێڤ، جین هیپۆلیت، چارلس تەیلەر، ئیڤان سۆڵ، ڕۆبەرت سۆلۆمۆن و زۆری دیکە، ئەم پەرتووکە بە بەرهەمێکی سەرەکی و گرنگی هیگڵ دادەنێن، کە نەک تەنیا کار لەسەر ئەپستمۆلۆجی، بەڵکو فەلسەفەی کۆمەڵایەتی، ڕامیاری، ئایینی و هونەریش دەکات.\nئەم پەرتووکە یەکەم جار لە ساڵی ١٨٠٧ دا بە ناوی (سیستەمی زانست: بەشی یەکەم، زانستی ئەزموونی ئاگامەندی) بڵاوکرایەوە. هیگڵ ئەم نووسراوەی بە بەشی یەکەمی سیستەمە فەلسەفییەکەی داناوە و دوایی لە ساڵی ١٨١٢ و ١٨١٦دا بەشی دووەمی لە دوو بەرگدا بە ناوی (زانستی لۆجیک) لە چاپدا. دواجار (زانستی ئەزموونی ئاگامەندی) لە چاپی دووەمدا بۆ (زانستی فینۆمینۆلۆجیی هۆش) و ئینجا بۆ (فینۆمینۆلۆجیی هۆش) کورت کرایەوە.\nئەم پەرتووکە دوو جار بە ئینگلیزی کراوە. جەیمس بلاک بەیلی کردوویەتی بە (فینۆمینۆلۆجیی هۆش) و ئەی. ڤی. میللەر بە (فینۆمینۆلۆجیی گیان). من دووەمیانم بۆ کوردی وەرگێڕاوە و سوودم لە یەکەمیش وەرگرتووە، بەڵام وەکو جەیمس بلاک بەیلی ناوی پەرتووکەکەم کردووە بە (فینۆمینۆلۆجیی هۆش)، چونکە وشەی (هۆش) لە وشە ئەڵمانییەکەوە (Geist) نزیکترە و هەروەها، لە زمانی فەلسەفیدا بەتایبەتی فەلسەفەی تازەگەری، (هۆش) زۆرتر بەکار هێنراوە. بە درێژایی دەقەکەش هیگڵ وشەی (ئاگامەندی) بەکار دەهێنێت، کە بە دیدی من، گەڕانەوەمان بۆ ناونیشانی یەکەمی پەرتووکەکە، وەکو (زانستی ئەزموونی ئاگامەندی) باشتر لە ناوەڕۆکەکە نزیک دەبێتەوە و مەبەستەکە دەپێکێت.\nلە کۆتاییدا، حەز دەکەم زۆر سوپاسی (تابان)ی خوشکم بکەم، کە ئەرکی خستنەسەر کۆمپیوتەری وەرگێڕانەکەی گرتە ئەستۆ، لە هەمان کاتدا بە وردی بە زمانی وەرگێڕانەکەدا چووەوە و هەڵەکانی دەستنیشان دەکرد. هەروەها، سوپاسی دەزگای چاپ و پەخشی سەردەم دەکەم بۆ بڵاوکردنەوەی ئەم پەرتووکە. سوپاسی ئەو خوێنەرانە دەکەم بە وردی دەقەکە دەخوێننەوە و هەوڵدەدەن لە مەبەستی فەلسەفیی هیگڵ تێبگەن و سوودی لێ وەربگرن.


هه‌نگاوه‌كان بۆ ده‌سته‌خوشكبوونی هه‌ولێر و ناشڤێڵ به‌رده‌وامن\nره‌وه‌ندی كورد له شاری ناشڤێڵ پێشوازی له‌و هه‌نگاوه ده‌كه‌ن\nKurdistan24 هه‌ولێر 16:56 2022/05/21\nکوردستان هه‌ولێ ناشڤێڵ هه‌نگاوه‌كانی ده‌سته‌خوشكبوون كوردستان ئه‌مه‌ریكا\nھەنگاوەكانی شاندەكەی پارێزگای ھەولێر لە ئەمه‌ریكا بۆ ناساندنی هەولێر و ناشڤێل وەکو دوو شاری دەستەخوشك، لەلایەن رەوەندی كوردییەوە پێشوازی لێدەكرێت، كه ئه‌و شاره ئه‌مه‌ریكییه بە کوردستانی بچووك ناسراوە و ژماره‌یه‌كی زۆری رەوەندیزۆری کورد نیشتەجێن.\nله‌وباره‌یه‌وه بەڵێن كامەران، بەڕێوەبەری گەشتوگوزاری شاری ناشڤێل گوتی: گرنگترین شت بۆ خه‌ڵكی ناشڤێڵ ئه‌وه‌یه، قه‌ڵای هه‌ولێر بناسێندرێت، چونكه ئه‌و قه‌ڵایه له هه‌موو جیهان بێ هاوتایه و به‌و هه‌نگاوه زۆر دڵخۆشین.\nسه‌ردانه‌كه‌ی شاندى پارێزگارى هەولێر بۆ ئەمه‌ریکا به مه‌به‌ستی په‌ره‌پێدانی پەیوه‌ندییه‌كان و بەدەستهێنانى دەستکەوتى زۆر و سوودوه‌رگرتنە لە ئه‌زموونی ئه‌م وڵاته بۆ زیاتر پێشكه‌وتنی هه‌ولێر. هاوکات بانگهێشتنامەی فەرمی پێشکەش بە بەرپرسانی شارەکە دەکەن، تاوەکو سەردانی هەولێر بکەن.\nدانیشتوانی كوردی ئه‌و شاره جه‌خت له‌وه ده‌كه‌نه‌وه، ئه‌مه هه‌نگاوێكی باشه له نێوان هه‌ولێر و ناشڤێڵ و ده‌بێته بنه‌مایه‌كی به‌هێزی بۆ په‌یوه‌ندی داهاتووی خه‌ڵكی هه‌ردوو شاره‌كه.\nگفتوگۆکان بۆ بەدەستەخوشکبوونی شاری هەولێر و ناشڤیل بەردەوامن. شاندەكەی پارێزگای ھەولێر بە سەرۆكایەتی ئومێد خۆشناو تاوەكو ئێستا چەندین کۆبوونەوەی گرنگیان ئەنجامداوو.\nشاری ناشڤیڵ لە ویلایەتی تێنەسی ئەمه‌ریکایه، كە بە کوردستانی بچووك ناسراوە و ژماره‌یه‌كی زۆری رەوەندی کورد لەو شارە نیشتەجێن و بووەتە جێی سەرنجی بەرپرسانی شاری ھەولێر، بۆ ئەوەی بۆ پێشكەوتنی شارەكەیان سوود لە ئەزموونی ئه‌و شاره وەربگرن.


هاوپەیمانان ڕاگەیاندنێک لەسەر ڕووداوەکانی کەرکوک بڵاودەکاتەوە\nلە ڕاگەیاندنێکی هێزەکانی هاوپەیمانانی نێونەتەوەییدا هاتووە پێدەچێت ڕووداوەکانی شاری کەرکوک جوڵەیەکی ڕێکخراوی هێزەکان بێت نەک هێرشکردن.\nلەو ڕاگەیاندنەی ئەمڕۆ دووشەممەی هاوپەیماناندا هاتووە هاوپەیمانان ئاگاداری ڕاپۆرتەکانە سەبارەت بە تەقەکردنێکی سنوردار و ئەوەش کە سەرلەبەیانی ئەمڕۆ دووشەممە ڕوویداوە لێکتێنەگەیشتن بووە و شتێک نەبووە بە مەبەست بووبێت.\nهاوپەیمانێتی بە سەرکردایەتی وڵاتە یەکگرتووەکانی ئەمریکا مەشق و ڕاهێنانی بە هەردوو لای ئەم قەیرانە کردووە واتە هێزە سەربازییەکانی فێدراڵی و هەروەهاش هێزی پێشمەرگەی کوردستان وەک بەشێک لە شەڕی دژی تێرۆریستانی دەوڵەتی ئیسلامی.\nهاوپەیمانێتی داوا لە هەردوو لا دەکات سەنگی بخەنە سەر شەڕی داعش.\nبەغدا و هەرێمی کوردستان بەردەوام لە ناکۆکیدا بوون سەبارەت بە ئایندەی شاری کەرکوک و پاش ڕیفراندۆمەکەی هەرێمی کوردستانیش ئەم کێشەیەی نێوانیان لەسەر کەرکوک زیاتر پەرەی سەند.\nژەنەراڵ ڕۆبیرت وایت سەکردەی هێزە زەمینیەکانی هاوپەیمانێتی دەڵێت بەردەوام دەبن لە هاندانی دیالۆگ لە نێوان دەسەڵاتدارانی عێراقی و کورددا و دەشڵێت دەبێت بەغدا و هەولێر بەردەوام سەنگییان لەسەر دوژمنی هاوبەش بێت واتە تێرۆریستانی دەوڵەتی ئیسلامی.


بزووتنه‌وه‌ی گۆڕان له‌سه‌ر ناوی كاندیده‌كانی بۆ پۆسته‌كانی حكومه‌ت؛ روونكردنه‌وه ده‌دات\nبزووتنەوەی گۆڕان بڵاوبوونەوەی ناوی ژمارەیەک لە بەرپرسانی گۆڕان بۆ وەرگرتنی پۆستە وەزارییەکانی ئەو حزبە لە کابینەی نوێی حکوومەتی ھەرێمی کوردستان رەت دەکاتەوە.\nئەمڕۆ چوارشەممە خانەی راپەڕاندنی بزووتنەوەی گۆڕان لە روونکردنەوەیەکدا رایگەیاند؛ "ماوەیەکە کەناڵەکانی راگەیاندن و تۆڕە کۆمەڵایەتییەکان، لیست و ناوی جۆراوجۆر بڵاودەکەنەوە، بەناوی ئەوەی ئەو ناوانە کاندیدی گۆڕان-ن بۆ پۆستە وەزاریەکان، بەڵام ھەرچی ناوی لەم جۆرە بڵاوبووەتەوە لە رابردوودا، رای فەرمی بزووتنەوەی گۆڕان نییە".\nئەم روونکردنەوەیەی بزووتنەوەی گۆڕان دوای ئەوە دێت، ماوەی چەند رۆژێکە لە بەشێک لە دەزگاکانی راگەیاندن و تۆڕە کۆمەڵایەتییەکان ناوی ژمارەیەک لە بەرپرسانی گۆڕان بۆ وەرگرتنی ئەو پۆستانەی لە کابینەی نوێی حکوومەت بەر گۆڕان دەکەوێت باسیان لێوە دەکرێت.\nپارتی دیموکراتی کوردستان لەگەڵ بزووتنەوەی گۆڕان کە براوەی سێیەمی ھەڵبژاردنی پەرلەمانی کوردستانە و ١٢ کورسی پەرلەمانی ھەیە رێککەوتنیان ھەیە بۆ بەشداریکردنی گۆڕان لە کابینەی نوێی حکوومەت و پێدانی پشکی خۆیان لە سەرۆکایەتی و پۆستە وەزارییەکان لەو کابینەیەدا.


مەلا کاوە مارەغانی\nعادڵ مەحموودی 6 / 8 / 2018\nشەهید مەلا حوسێن، کوڕی عەبدوڵڵا، ساڵی ١٣٢٦ی هەتاوی، لە بنەماڵەیەکی گوندی مارەغانی ناوچەی سەردەشت چاوی بۆ ژیان کردەوە. قۆناغی ساوایی وەدوا خۆ دا و لە حوجرەی فەقێیاندا وەبەر خوێندنیان نا.\nحوسێن خوێندنی سەرەتایی لە خزمەتی قازی عەلی‌ڕاد ناسراو بە قازی عەلی مارەغانی دەست پێکرد، پاشان بەدوای فێربوونی زانستدا گوندەکانی کوردستان گەڕا، ماوەیەکیش لە حوجرەکانی قازی عەلیی سەردەشت و مەلا جەلالی شێخو‌ئیسلامیی بانەدا دەرسی خوێند. ئەوجار ڕووی کردە باشووری کوردستان و لە ناوچه‌ی سەنگەسەر خوێندنی تەواو کرد و ئیزنی مه‌لایه‌تیی وه‌رگرت.\nمەلا حوسێن وەک مرۆڤێکی ژیر و بەبیر و لاوێکی بەهەست و نیشتمانپەروەر، لە ماوەی گەڕان و خوێندندا، له‌مه‌ڕ ژیانی گەلەکەی، بینی و بیستی و خوێندییەوە. زوڵم و زۆریی ڕێژیمی دژ بە کوردی پاشایەتیی دەرهەق بە نەتەوە ستەم لێکراوەکەی بە ئێسک و پێستەوە هەست پێکرد و گەرای بیری ئازادیخوازی لە ناخیدا چەکەرەی کرد. بە تایبەت کاتێک لەگەڵ گەورە پیاوی ناوداری کورد مەلا ئاوارەی نەمر بوو بە دۆست و هاوڕێ، ئەو هەستە پاکە زۆرتر لە دەروونیدا ڕەگاژۆی کرد و، بەرەو سەنگەری خەبات لە پێناوی ئازادیدا پاڵی پێوەنا. ساڵی ١٣٤٠ی هەتاوی، بە پێوەندیگرتن بە تەشکیلاتی حیزبی دێموکراتی کوردستانەوە، تێکۆشانی ڕاستەوخۆی دەست پێکرد و، ناسناوی کاوەی بۆ دیاری کرا.\nشەهید کاوەی مارەغانی، یەکێک لە قارەمانانی خەباتی چەکدارانەی ساڵەکانی ٤٦ و ٤٧ی تێکۆشەرانی دێمۆکڕات دژ بە ڕێژیمی کوردکوژی پاشایەتی بوو. شان بە شانی هاوسەنگەرانی دیفاعی لە گەل و نیشتمانە پێشێلکراوەکەی کرد و، حەماسەی خولقاند و، دێ بە دێ و شار بە شار گەڕا و ناو و ناوبانگی بوو بە ویردی سەر زمانی زەحمەتکێشان و ئازادیخوازانی گەلەکەمان. بەشداریکردنی چالاکانەی کاوە لە شەڕە بەناوبانگەکانی «سپی سەنگ»، «سەرشیوی سەردەشت» و «هۆمل»دا، وەک لاپەڕەیەکی زێڕین بە مێژووی خەباتی میللی دێموکراتیکی حیزبی دێموکراتی کوردستانەوە نەخشی بەستووە و، پیرە بەساڵداچووەکان وەک داستانێکی حەماسە و قارەمانەتی بۆ بەرەی داهاتووی کۆمەڵی دەگێڕنەوە.\nشەهید کاوە مارەغانی لەکاتی لەداوخران و، خافڵگیرکرانی مەلا ئاوارەی شەهیددا لە گوندی دیواڵان، پەلاماری بردە سەر هێزە چەکدارەکانی ڕێژیم و تۆوی ترس و لەرزی لە دڵدا چاندن، بەڵام پاشان بە مەبەستی پاراستنی گیان و ماڵی خەڵکی بێدیفاعی گوندی دیواڵان، گوندەکەی بەجێ هێشت و، لەسەر ڕێگای دیواڵان بۆ سەردەشت بۆسەی بۆ دانانەوە تا لە کاتی گەڕانەوەیاندا مەلا ئاوارەیان لێ بستێنێ. بەڵام قین لەزگانی دژی ئازادی کاتێک هەستیان بە پلانی کاوە کرد، لە ترسان بە هێلیکۆپتێر مەلا ئاوارەیان بۆ شاری سەردەشت ڕاگواست.\nپاش شەهیدکرانی مه‌لا ئاوارە، ئەرکی سەرشانی کاوە قورستر بوو و بەو پەڕی هەستکردن بە بەرپرسایەتی، جێگای بەتاڵی مەلا ئاوارەشی پڕ کردەوە. وەک فەرماندەیەکی کارزان و کارامە و، کادرێکی بە ئەزموون و لەکڵ دەرهاتوو، ئەرکە تەشکیلاتی و نیزامییەکانی بە سەرکەوتنەوە راپەڕاندن و ترسی بە چۆک داهێنا.\nکاوەی دڵ پڕ لە ئاوات و هیوا، بە ورەی بەرز و ئیمان بە ڕێبازی حیزبی دێموکراتی کوردستان، هەڵسوکەوتی ماقووڵانەی لەنێو دێنشینە دڵپاکەکان، گەڵاڵە و پلانی بەڕێوجێی بۆ زەبر وەشاندن لە پێشێلکەرانی نیشتمان و، زۆر تایبەتمەندیی پەسندی دیکەی، زۆر زوو جێی خۆی لەنێو دڵی هاوسەنگەرانی و خەڵکی ناوچەکانی بانە و سەردەشت و پیرانشاردا کردەوە و، هەمووان بە چاوی ڕێزەوە لێیان دەڕوانی و، بەجێی بڕواو متمانەی خۆیان دەزانی.\nشەهید کاوە مرۆڤێکی خاکی و خەڵکی بوو. لەگەڵ پیران پیر و، لەگەڵ لاوان لاو و، تەنانەت بە زمانی منداڵانیشی دەزانی. لە کاتی تەنگانەدا خۆی نەدەدۆڕاند و، لە بڕیارداندا هێمن و لەسەرخۆ بوو. ڕاستی و پاکی، سەداقەت و بڕوا بەخۆبوون، پێداگری لەسەر چەسپاندنی بڕیارەکانی حیزب، سووربوون لەسەر هەڵوێست و بۆچوونەکانی خۆی و لێکدانەوەی ورد لەسەر داهاتوو، لەو تایبەتمەندییانە بوون کە کاوەیان پێ دەناسرایەوە. لەخۆڕا نەبوو کە دوژمن دوای نسکۆی ڕاپه‌ڕینه‌که‌ی 46-47یشدا لە بەرانبەر ئیرادەی بەهێز و خۆڕاگریی ڕۆڵە گیان لەسەردەستەکانی دێموکرات وەزاڵە هات و، بۆ خۆڕزگارکردن لە زەبری کێو لەرزێنی ئەوان پەنای بە هێزی زۆری نیزامی برد. کوردستانی کردە پادگانێکی نیزامیی بەرین و، جاش و ئەرتەشی لە ژێر پشتیوانیی فڕۆکە شەڕکەرەکاندا پەلامارێکی دڕندانەیان بۆ سەر دەست پێ‌کردن و، ئاڵقەی گەمارۆیان لەسەر وێک هێنان. بەجۆرێک کە ڕۆڵە بە هەستەکانی دێموکرات بە ناچار پەڕیوەی باشووری کوردستان بوون. بەڵام لەوێش تووشی گیروگرفت و تەنگ و چەڵەمەی چاوەڕواننەکراو هاتن و مەودای حەوانەوەیان لێ بەرتەسک بۆوە. سەرەنجام بە هەوڵ و تێکۆشانی بێوچانی کاوە و هاوسەنگەرانی، بنکەیەکیان پێک هێنا و لە شاری قەڵادزێی باشووری کوردستان جێگیر بوون. پاش هەڵبژاردنی کۆمیتەیەک بۆ بەڕێوەبردنی ئەرکە سیاسی و تەشکیلاتییەکان کە کاوە بە بەرپرسی کۆمیتەکە هەڵبژێرا، کار و چالاکیی تێکۆشه‌رانی دێموکرات په‌ره‌ی پێدرا.\nسەرەنجام ڕێژیمی شا و ده‌زگای ساواکە جه‌هەننەمییەکەی کە لە چالاکی و تێکۆشانی بەربڵاوی کاوە و، پەلوپۆ هاویشتن و ڕەگاژۆکردنی تەشکیلاتی حیزبی دێموکرات زراویان چووبوو، بۆ لەنێوبردنی کاوە پیلانێکی نوێیان داڕشت. ساواک بۆ بەڕێوەبردنی پیلانە شوومەکەی، پەنای بردەبەر خۆفرۆشێکی نەفس نزم و بێگانەپەرست بەناوی «مەلا حەمەدەمینی جەوانمەردی» ناسراو بە «فوئادی حەمەدەمینی»، خەڵکی سەرشیوی سەقز. ناوبراو کە لە بەرگی پیرۆزی پێشمەرگەدا خۆی حەشاردا بوو، بە زمانلووسی و مەراییکردن خۆی لە تێکۆشەرانی دێموکرات بە تایبەت کاوە مارەغانی نیزیک کردەوە. هەرچەند فوئاد لەلایەن هێندێک لە هاوڕێکانی کاوەوە گومانی جاسووسی و خەیانەتی لێکراو کەوتە سەرزار و زمانانیش، بەڵام بە شێوەیەک سەرنجی کاوە و هێندێک لە هاوسەنگەرانی بۆ لای خۆی ڕاکێشابوو کە گومانەکە وەبەرچاو نەگیراو پیلانەکە ئاشکرا نەبوو.\nسەرەنجام سەعات دووی دوانیوەشەوی ٢٥ی مانگی رەشەمەی ساڵی ١٣٤٨ی هەتاوی، دەستی جینایەت لە قۆڵی خەیانەت هاتەدەرێ و، سنگی پڕ لە تاسە و ئاواتی کاوەی پشتیوانی زەحمەتکێشان لە شیرین خەوێدا بە چەکی فوئادی خۆفرۆش گوللەئاژن کرا و، دڵە گەورەکەی بۆ هەمیشە لە لێدان وەستا.\nبەڵێ! کاوەی دوژمن تەزێن، کاوەی ترس بەزێن، کاوەی زەبروەشێن، کاوەی زوڵم تەرێن، سەرەنجام کاوەی بەرگ بەخوێن، بەڕواڵەت بەجێی هێشتین، بەڵام ناوی بەرزی، ڕێبازی پیرۆزی، ئاکار و کردەوەی شۆڕشگێڕانەی، بۆ هەتاهەتایە لەنێو دڵماندا نەخشی بەستووە و، تا وەدیهێنانی ئامانجی بەرزو پیرۆزی ڕێگای پڕ لە سەروەریی ڕێگامانە.


شۆڕش خالید ئاژگەیی - 15-05-2017 - 3858 جار خوێندراوەتەوە\nگشتپرسی پڕۆسەیەکە تیایدا هاوڵاتیان دەرفەتی بەشداری کردنی ڕاستەوخۆیان هەیە لە پڕۆسەیەکی بڕیاردانی سیاسیەوە. بەلای زۆرێکەوە، ڕاپرسی یا رێفراندۆم ئەشێ وەک دەروازەیەکی کراوە یا دەرفەتێکی ڕەخساو لەبەردەم گەلەوە بۆ بەشداری کردن لە پڕۆسەیەکی تەواو دیموکراسی ڕاستەوخۆوە، لە قەڵه‌م بدرێت. کۆمەڵێکیش پێیان وایە ڕیفراندۆم یا گشتپرسی چەکێکە بە دەست گەلەوە بۆ بڕیار دان لەو کێشانەی نوێنەرانی گەل ( پەرلەمانتاران) بە تەنیا بۆیان نیە بریاری کۆتایی لەبارەیانە وە بدەن.\nلایەنگرانی ئەم جۆرە بۆچوونانە پێیان وایە ئەمە هیچ پەیوەندی بە ئاستی ڕۆشنبیری و هۆشیاری سیاسی تاکەکانەوە نییە، بەڵکو سەروەری هەر وڵاتێک یەکێکە لەو بابەتە گشتیانەی پەیوەندی بە تاک تاکی ئەندامانی کۆمەڵگەوە هەیەو پەڕلەمانتاران یا نوێنەرانی هەڵبژێردراوی گەل، نوێنەرایەتی کۆی گشتی کۆمەڵگا ناکەن و لەلایەن تێکڕای ئەندامانی جڤاکەوە هەڵنەبژێردراون و لە هەموو پرۆسەکانی هەڵبژاردنی گشتیدا کۆمەڵێک دەنگدەر بایکۆتی پرۆسەکە دەکەن و لە بەردەم سندووقەکانی دەنگدان ئامادە نابن و بایکۆتی هەڵبژاردن دەکەن.\nبە پێچەوانەی هەڵگرانی بۆچوونی سەرەوە، کۆمەڵێکی تر لەسەر ئەم بۆچوونەن کەوا پێویستە گشت پرسێکی سیاسی لە ڕێگەی ئەندامانی گەلەوە ( پەڕلەمانتارن) یەکلایی بکرێتەوەو نابێ ئەو پرسانەی جۆرێک لە هەستیاریان پێوە دیارە و پەیوەندیان بە بەرژەوەندی گشتی و سەروەری وڵاتەوە هەیە و چارەنوس سازن، بخرێنە رێفراندۆمەوە.\nئەمانە نمونەی رێفراندۆمی بەریتانیا کەوا دەرەنجامی دەرچوونی ئەم وڵاتەی لە یەکێتی ئەورووپا لێکەوتەوە، بە نمونە دەهێننەوە و پێیان وایە بەریتانیەکان لە ناوەرۆک ومەغزا و ئامانجی ڕاستەقینەی گشتپرسیەکە و دەرەنجامەکانی نەگەیشتبوون و تەواوی ڕەهەندەکانی دەرچوون لە یەکێتی ئەوڕووپایان لەبەر چاو نەگرتبوو. بۆیە دەبوایە ئەم پرسە لە پەرلەمان دوا بریاری لەبارەوە درابواو لە لایەن هەڵبژێردراوانی گەلەوە یەکلا کرابایەوە.\nشیوازەکانی ڕاپرسی دوو جۆرن:\nڕێفراندۆم و دەسپێشخەریە جەماوەریەکان\nلە حاڵەتی دەسپێشخەریە جەماوەریەکان، گەل بۆی هەیە ڕاستەوخۆ پێشنیارێک بخاتە گشتپرسیەوە، یا دوای ئەوەی پێشنیارەکە ئاراستەی پەڕلەمان کرا (دەست پێشخەری ناراستەوخۆ) و لە پەرلەمان گفتوگۆی پێویستی لەبارەوە کرا، بخرێتە ڕاپرسیەوە. بەم جۆرە گەل دەبێتە خاوەن تایبەتمەندیێکی یاسایی و سیفەتی حوکمڕانی ڕاستەوخۆ وەردەگرێ و دەتوانێ ڕاستەوخۆ بەشداربێت لە حوکمڕانی وڵاتەوە. لە وڵاتی سویسڕاو چەندین ویلایەتی ئەمریکا کار بەم جۆرە ڕاپرسیە دەکرێ. بۆیە دەڵێن جەماوەر لە ڕێگەی دەسپێشخەری گشتپرسیەوە شمشێرێکی تیژی بەدەستەوەیە و لە ڕێگەی ڕێفراندۆمەوە قەڵغان.\nرێفراندۆم هەروەک لە ماناکەیەوە دیارە لە زمانی ئینگلیزی بە مانای ئاراستەکراو یا ئاراستەکردن دێت، یا بابەتێک کەوا لە لایەن لایەنێکی دووەمەوە ئاراستەکرا بێت.\nلە سیستەمە پەڕلەمانیەکاندا، زۆرینەی ئەندامانی پەڕلەمان دەتوانن بابەتێک، کەوا دەکڕی پێشتر دەنگی زۆرینەی بەدەست هێنابێ یا نەیهێنابێ، بە مەبەستی وەرگرتنی ڕای جەماوەر، بخەنە گشتپرسیەوە. لەوانە بابەت یا پرسگرێکێکی یاسایی ئەخرێتە بەردەم گەلەوە بە مەبەستی ڕەت کردنەوە یا پەسەند کردنی.\nلە حاڵەتی رێفراندۆمدا، گەل مافی ڤێتۆ ( دوابڕیار) ی هەیە وبە گوێرەی هەلومەرجەوە گەل بۆی هەیە لە ڕێگەی سێ جۆرە ریفراندۆمەوە ڕای کۆتایی لەسەر پرسە چارەنوس سازەکانەوە بخاتە روو.\nرێفراندۆمی پێویست یا بەزۆر: ئەم حاڵەتانە دەگرێتەوە گەل دوا بریاری خۆی دەربارەی گۆرانکاریە دەستوریەکان دەخاتە ڕوو و دەنگ بە بەڵی یا نەخێر دەدات. وڵاتانی دانیمارک، سویسرا، ئۆسترالیا و ئیرلەندا کار بەم جۆرە رێفراندۆمە دەکەن.\nرێفراندۆمی هەڵبژاردەیی ( اختیاری): ئەم حاڵەتە زیاتر پەیوەستە بە باردۆخە تایبەتیەکانەوە. بۆ نمونە لە وڵاتی سویسرا کۆمەڵێک دەنگدەر دەتوانن پێشنیارێک بخەنە گشتپرسیەوە یا کەمینەیەکی پەڕلەمانی بۆیان هەیە پڕۆژە پێشنیازێک، دوای بەدەست نەهێنانی دەنگی پێویست، بخەنە گشتپرسیەوە. لە دانیمارک یەک لەسەر سێی ئەندامانی پەڕلەمان بۆیان هەیە پێشنیارێک بخەنە بەردەم گەلەوە بە مەبەستی دەنگدان و گشتپرسیەوە.\nرێفراندۆمی ئارەزوومەندانە: ئەم جۆرەی ڕیفراندۆم کاتێک کاری پێدەکرێ، کەوا زۆرینەی سیاسیەکان و نوێنەرانی گەل، بریار ئەدەن پرسێکی ( سیاسی) بخرێتە گشتپرسیەوە. سنوری نێوان رێفراندۆمی هەڵبژاردەیی و ئارەزوومەندانە خۆی لە مەغزا و ناوەرۆکی بابەتە پێشنیازکراوەکەدا دەبینێتەوە و لە وڵاتێکەوە بۆ وڵاتێکی ترەوە جیاوازی هەیە. بەو پێیەی لە دانیمارک هەر پرسێکی سیاسی پەیوەندیدار بە سەروەری وڵات، لەوانە گۆڕینی دراو، چارەسەرکردنی کیشە سنوریەکان، یا پەسەند کردنی پەیماننامەو ڕێککەوتنەکانی پەیوەندیدار بە یەکێتی ئەوروپاو پەیمانی باکوری ئەتلەسیەوە، پەیوەندیان بە سەروەری وڵاتەوە هەیە و پێویستە گەل دوا بڕیار و قسەی خۆی هەبێ و پەڕلەمان بە هیچ شێوەیەک لەم بوارەدا ناتوانێ بڕیاری کۆتایی بدات و پەسەند یا ڕەتی بکاتەوە. ئەم مافە لە مادەی بیستی دەستوری وڵات بە ڕوونی ئاماژەی پێدراوە.\nلە پڕۆسەی گشت پرسیدا، پرسێک یا پڕۆژە پێشنیارێکی پێشنیارکراوی سیاسی، دەستوری یا یاسایی بە مەبەستی یەکلایی کردنەوەی، دەخرێتە بەردەم هاوڵاتیانەوە. ئەم پرۆسەیە ئەشێ وەک مافێکی یاسایی و دەستوریەوە لە لایەن دەستوری وڵاتەوە وەک ئامرازێکی بەهێز، بۆ یەکلایی کردنەوەی کۆمەڵێک پرسەوە کەوا بۆی هەیە پەیوەندی بە سەروەری وڵات یا هەرێمێکەوە هەبێ، پاڵپشتی قانونی هەیەو پارێزراوە.\nلە وڵاتێکی دیموکراتی وەک دانیمارک دەستور ڕێگە ئەدا بە سازدانی دوو جۆری ڕاپرسی. ڕاپرسی ڕێپیشاندەر ( نەخشە رێگا) و ڕاپرسی پابەندکراو. لە حاڵەتیکدا یەک لەسەر سێی ئەندامانی پەڕلەمانی دانیمارک دوای پەسەند کردنی پڕۆژە یاسایەک لە لایەن پەڕلەمانەوە، بۆیان هەیە داوا لە سەرۆکایەتی پەڕلەمان بکەن بۆ بەدەست هێنانی جۆرێک لە پاڵپشتی یاساییەوە، پڕۆژە یاساکە بخەنە بەردەم گەلەوە بۆ ڕەت کردنەوە یا پەسەند کردنی.\nلە هەرسێ حاڵەتی دەسکاری کردنی تەمەنی دەنگدەران یا گۆڕانکاری کردن لە مادەو بەندەکانی دەستور یا پرسێکی پەیوەست بە سەروەری نیشتیمانیەوە، گەرەکە پڕۆژە پێشنیار کراوەکان بخرێنە ڕاپرسیەوە و ناکڕی بڕیارو هەڵوێستی پەڕلەمان بە تەنیا لەم رووەوە بڕیاری کۆتایی بێت، یا پەڕلەمان ببێتە بەدیلی دەنگی گەلەوە، پەیوەست بە پرسە چارەنوس سازەکانی پەیوەندی دار بە سەروەری وڵاتەوە.\nلە فەرهەنگی زاراوەی سیاسیدا پرۆسەی یەکلایی کردنەوەی پرسە سیاسیە چارەنوس سازەکانی پەیوەست بە سەروەری نیشتیمانی، ناوی نراوە رێفراندۆم. بۆ نمونە دواجار دەستووری ڕۆمانیا لە ساڵی ٢٠٠٣ دا لە ڕێگەی ڕێفراندۆمێکی سەرتاسەریەوە دەسکاری کراو زۆربەی مادە و بەندەکانی گۆرانیان بەسەرداهات.\nلە جۆڕیکی تری ڕاپرسیدا کە ناوی نراوە، دەست پێشخەری جەماوەری، کۆمەڵێک دەنگدەری وڵات بۆیان هەیە پڕۆژە پێشنیارێک پێشکەش بکەن تا کو لە میانەی گشتپرسیەوە پەسەند یا ڕەت بکرێتەوە. ئەم جۆرە سیستەمە لە وڵاتی سویس کاری پێدەکرێت.\nباشوری دانیمارک لە ساڵی ١٨٦٤ تا ساڵی ١٩٢٠ کەوتبووە ژێر دەسەڵات و نفوزی ئەڵمانیا. بۆیە لە ساڵی ١٩٢٠ دا پرسی حاکمیەت و دەسەڵاتدارێتی باشوری داگیر کراو لە لەیەن ئەڵمانیاوە و گەڕانەوەی بۆ سەر دانیمارک لە میانەی ڕاپرسیەکی هەرێمی خرایە بەردەم دەنگدەرانی باشورەوەو دوای پەسەند کردنی پێشنیارەکە، هەرێمی باشوری دانیمارک دوای پەنجاو شەش ساڵ داگیرکاری، گەڕایەوە باوەشی دانیمارکەوە. دواتر ئەم ڕاپرسیە ناوی نرا پلابێشیت plebiscite)) .\nلە دەستوری دانیمارک بە هیچ شێوەیەک مافی ئەنجام دانی ڕاپرسی لە لایەن هەرێم و شارەوانیەکان، وەک مافێکی یاسایی یا نەریتێکی نیشتیمانی ئاماژەی پێ نەدراوە. بۆیە لەم ئاستانەدا هیچ جۆرە ڕاپرسیەکی سەرتاسەری پەیوەست بە هەرێمەکان ئەنجام نادرێت و دوا بڕیار و قسە لای پەڕلەمانی وڵات و حکومەتە.\nلە ئەمریکاش ئەنجام دانی پڕۆسەی ڕاپرسی وەک مافێکی دەستوری و یاسایی لە ئاستی نیشتیمانیدا کاری پێ ناکرێت. بەڵکو هەر ویلایەتێک دەست کراوەیە بۆ ئەنجامدانی ئەم جۆرە ڕاپرسیانە. بۆ نمونە لە ویلایەتی کالیفۆرنیا ٨% دەنگدەران دەتوانن پڕۆژەیەکی پێشنیار کراوی تایبەت بە گۆرانکاری کردن لە مادەیەکی دەستوری یا یاسایی بخەنە دەنگدانی گشتیەوە، بێ گەڕانەوە بۆ پەڕلەمانی ویلایەتەکەوە.\nجۆرەکانی گشتپرسی لە دانیمارک لە ژێر رۆشنایی دەستورەوە\nسیستەمی حوکمڕانی لە دانیمارک سیستەمی دیموکراسی نوێنەرایەتیە. بەم پێیە گشت بڕیارێکی پەیوەست بە ژیانی هاوڵاتیان لای نوێنەرانی گەلە، لە پەڕلەمان، ئەنجومەنی پارێزگاکان و دەستەی بەڕێوەبەرایەتی شارەوانیەکان و ئەنجومەنەکانەوە.\nدەستوری وڵات مافی دوا بڕیار ( لە هەندێ پرسی تایبەت و ژیاری و چارەنوس سازەوە) و هەڵوێست و دوا قسەی بۆ هاوڵاتیەکان زامن کردووە. بە گوێرەی دەستوری دانیمارکی ئەنجامی پێنج جۆرە ڕاپرسی پێویستە لە لایەن دەسەڵاتدارانی وڵاتەوە ڕێزی لێبگیرێ و کاری پێ بکرێت وەک بڕیارێکی یاسایی و دەستوری بخرێتە واری جێ بەجێ کردنەوە. ڕاپرسیەکانیش ئەمانەی خوارەوەن:\n１-پڕۆژە پێشنیار: لە ئەگەری پەسەند کردنی پڕۆژە پێشنیارێک لە لایەن پەڕلەمانەوە، پێویستە پڕۆژە پێشنیازەکە بخرێتە بەردەم ڕاپرسیەوەو لە حاڵەتی پەسەند کردن یا ڕەت کردنەوەی لە لایەن هاوڵاتیانەوە ( ئەوانەی مافی دەنگدانیان هەیە)، پڕۆژە پێشنیار کراوەکە، بە ڕەت کردنەوەی یا پەسەند کردنی، تایبەتمەندی یاسایی وەردەگرێ. ئەم جۆرە ڕاپرسیە لە مێژووی دانیمارک تەنیا یەک جار و لا ساڵی ١٩٦٣ کاری پێکراوە.\n２-پرسەکانی پەیوەست بە سەروەری وڵات: پڕۆژە پێشنیازی تایبەت بە سەروەری وڵات کەوا لە لایەن زۆرینەی پەڕلەمانەوە پەسەند کراوە، گەرەکە بخرێتە ڕاپرسیەوەو ئەنجامی ڕاپرسیش هەرچیەک بێت، پێویستە پەڕلەمان پێوەی پابەند بێت و ئەنجامی ئەم ڕاپرسیەش سیفەتێکی یاسایی وەردەگرێ. تا کو ئێستا ٣ جار ڕاپرسی لەم جۆرە لە دانیمارک ئەنجام دراوە و ئەوانیش لە ساڵەکانی١٩٧٢( ئەندامێتی دانیمارک لە یەکێتی ئەورووپا)، ساڵی ١٩٩٣ ( گشتپرسی بۆ پەیمان نامەی ماستریخت)، ساڵی ١٩٩٨ (ڕاپرسی تایبەت بە ڕێکەوتن نامەی ئامستێردام) .\n３-گشتپرسی تایبەت بە ڕێکكەوتنە نێودەوڵەتیەکان: دوای پەسەند کردنی پەیماننامە یا ڕێکەوتنێکی نێودەوڵەتی لە لایەن پەڕلەمانەوە، پەڕلەمان دەتوانێ ئەنجامەکە بخاتە ڕاپرسیەوە. ئەم حاڵەتەش تا کو ئێستا دوو جار لە ساڵەکانی ١٩٩٢ و ١٩٩٣ ڕوویداوە.\n４-گۆڕینی دەستوری وڵات: لە حاڵەتی پێشنیار کردنی هەر جۆرە گۆڕانکاریەک لە دەستور، پێویستە سەرەتا گۆڕانکاریەکان لە لایەن پەڕلەمانەوە بە دەنگی زۆرینە پەسەند بکرێن و دواتر پەڕلەمان خۆی هەڵوەشێنێتەوەو هەڵبژاردنی سەرتاسەری ئەنجام بدرێت. دواتر گەرەکە پێکهاتەی تازەی پەڕلەمان گۆرانکاریەکان بۆ جارێکیتر بخاتە دەنگدانەوەو لە حاڵەتی پەسەند کردنی پێشنیارەکان، گۆرانکاریەکان بخاتە ڕاپرسیەوە.\n５-گۆڕینی تەمەنی دەنگدان: ئەگەر بێتو پەڕلەمان بە دەنگی زۆرینە گۆرانکاری کرد لە تەمەنی یاسایی دەنگدان، پێویستە یاساکە لەم حاڵەتەشدا بخرێتە ڕاپرسیەوە.\nبەڵام ئەم یاسایانە دوای پەسەند کردنیان لە لایەن پەڕلەمانەوە بە هیچ شێوەیەک ناخرێنە دەنگدانەوە، ئەمانەن: لەوانە یاسایی بودجەی گشتی، یاسای باج وتەواوی ئەو یاسایانەی پەیوەندیان بە باج و دەرامەت و قەرزی حکومەتەوە هەیە.\nلە ساڵی ١٩١٦ ەوە تا کو ئێستا پانزە جۆر گشتپرسی لە دانیمارک ئەنجام دراون. لەوانە پێنجیان تایبەت بوونە بە گۆڕانکاری کردن لە تەمەنی یاسایی دەنگدەرانەوە.\nجێی ئاماژە پێدانە هەردوو وڵاتی نۆروێژ و سویدیش هاوشێوەی دانیمارک لە پرسەکانی تایبەت بە سەروەری وڵات، پێڕەوی ریفراندۆم دەکەن و پەڕلەمان بە تەنیا سەرچاوەی بریاردان نیە سەبارەت بە پرس و بابەتەکانی سەروەریەوە.\nڕاپرسی یا رێفراندۆم لە هەرێمی کوردستان پرسێکی تەواو سیاسی و یاساییە و ( زۆربەی) لایەنە سیاسیەکانی هەرێم ڕەزامەندیان دەربڕیوە بۆ ئەنجامدانی. بۆیە دەتوانم بڵێم ئاشکرایە ئەم پرسە ڕاستەوخۆ پەیوەندی هەیە بە سەروەری کوردستان و دواڕۆژی گەلەوە و بە بیانوی نەبوونی پەرلەمانێکی کاراوچالاکەوە ناکرێ پشت گوێ بخرێت. بەڵام دەکرێ لە دەرەوەی پەڕلەمان لە ڕێگەی بەدەست هێنانی ڕەزامەندی زۆرینەی لایەن سیاسیەکانەوە بخرێتە واری جێ بەجێ کردن و ڕێک بە سوود وەرگرتن لە ئەزمون و مۆدێلی وڵاتی سویس و چەندویلایەتێکی وڵاتە یەکگرتووەکانی ئەمریکاوە، ریفراندۆمی پێویست (ئیجباری) ئەنجام بدرێت.\nگومانی تێدانیە ئەم رێفراندۆمەی کوردستان بەدەر لەو هەلومەرجانەی هەندێ لایەنی سیاسی وەک هۆکارو بیانوی ئەنجام نەدانی بە هۆی قەیرانی دارایی و سیاسی و بوونی کۆدەنگیەکی نیشتیمانی کرچ وکاڵەوە باسی دەکەن، ریفراندۆمێکی پێویست وزەروورو چارەنوس سازە ولە داهاتوودا دەبێتە پاڵپشتیەکی یاسایی و سیاسی بەهێزەوە لە پێناوی هەنگاوەکانی درووست کردنی دواڕۆژی سیاسی هەرێمەوە. دوای رێفراندۆمیش گەرەکە گشت لایەنە سیاسیە کانی هەرێم بە وەلانانی ناکۆکیەکانەوە بە جدی هەوڵ بۆ گەڵاڵە کردنی جۆرێک لە کۆدەنگی نیشتیمانیەوە بدەن و هەوڵ و کۆششەکانیان لە پێناوی چارەسەرکردنی پرسەکانی نێوانیان بە گیانێکی بەرزی نیشتیمانی و لێبوردەیی نەتەوەییەوە، چڕ بکەونەوە و بیسەلمێنن کەوا کورد چیتر، وەک مێژوو پێمان دەڵێ، دوای ( ڕووداوە) سیاسیەکانی ڕۆژهەڵاتی ناوەراست و ئەگەرە چاوەڕوان کراوو نەکراوەکان، ناکەوێ و ئێستاکە یاریکەرێکی بە توانا و کارامەیە لە گۆڕەپانی پاراستنی بەرژەوەندیە نەتەوەیی و نیشتیمانیەکانی و سڵ لە هیچ دەسپێشخەریەکی لەم جۆرە، بە هیچ بیانویەک، ناکاتەوە و بیری لای مسۆگەر کردنی ئاییندەیەکی پڕشنگدارە بۆ خاک و گەلەکەی، بەدەر لە گشت ناکۆکی ناوەخۆیی و کۆسپ و تەگەرەکانی بەردەمی.


پەنجا و سێ خولەک کارەبا.. ستیڤان شەمزینی – Dengekan\nbyStivan Shamzinani\tMay 18, 2021\tGeneral, Literature\nشانۆگەرییەکى یەک پەردەیى ژیان لە کوردستان\nباوکم بە قووڵى نەفەسى لە جگەرەکەى دەدا و باسى رابردووى پڕ ئازار و مەینەتى خۆى دەکرد لە رۆژانى خەباتى پێشمەرگایەتییدا، نازانم چ پاڵنەرێکە جار جار دەیباتەوە سەر گێڕانەوەى بایۆگرافیا و هەموو جارێکیش پێ لە زۆرشت دەنێت و زۆر دانپیانانى سەیر بەیان دەکات، لە پڕ هاتە سەر باسى گەدایى و نەداریى کاک (….) ئا…. ئەو، ئەو سوپەرمانەى وامدەزانى لە ساتى لە دایکبوونیدا پێنج ملیۆن دۆلارى لە سکى دایکییەوە هێناوە بۆ سەر ژیان. وتم: ئەرێ باوکە کاک هین ئەو شتە زلە دەناسیت، باوکم بە خێرایى وەڵامى دایەوە: تەنانەت ساڵانێکى زۆر بەرپرسى بووم. ئەوسا کابرایەکی گەدای لاواز بوو. وتم: ئى چۆن وا دەوڵەمەند بوو؟ لە کاتێکدا کاتى خۆى وا هەژار و نەدار بووە؟. باوکم وتى: نازانم، فەرهود، ئا.. ئا.. فەرهود.. دزى.. دزی.. چوزانم.\nوتم: وەک تۆ بزانى زۆر هەژار بوو؟ باشە تا چ راددەیەک زەلیل ببوو بە دەست هەژارییەوە؟ باوکم سەیرى کاتژمێرەکەى دەستى کرد وەک ئەوەى چاوەڕێى هاتنى هاوڕێیەکى بکات وتى: ها.. ها.. کوڕە چوزانم، بە خوا پارەى خانوویەک بەس جگەرەم بۆ کڕیوە هەر لە پاکەتى بەغداد و سۆمەرەوە بیگرە تا دەگاتە سپێشل و ریم. منیش تۆزێک بێدەنگ بووم، هەندێک رامام لە جریوە و دەنگى پڕ سۆزى مۆلیدەى کارەباى دراوسێکەمان، هەر دەتگوت سەمفۆنى بیتهۆڤن یان شۆپانە. کاکى مەسئول هاتەوە یادم و پرسیم: ئەرێ باوکە نەتووت ئەم کابرایە تا چەند بە رەوشت و بە وەفایە؟.\nوەفاى چى و رەوشتى چى؟ ئەو کابرایە لە شاخیش هەروا بوو کە پێشمەرگە داستانى تۆمار دەکرد، ئەمیش مێبازیى دەکرد!!.\n+بە راست مێبازیى، ئێ.. ئێ.. چۆن مێبازییەک؟ توخوا بۆم باسبکە!. لە پڕ کارەبا هاتەوە، باوکم جگەرەکەى کوژاندەوە و وتى: نازانم مێبازیى چى؟ ئێستا کەى کاتى ئەوەیە؟ نابینى کارەبا هاتەوە، هەڵیگرە بۆ دواى کارەبا بڕان، چیرۆکەکە ئەو دەمە تەواو دەکەین، ئێستا بە پەلە بڕۆ خەریکى کارەکانت ببە تا کارەبا هەیە. دایکم لەم کاتەدا لە ژوورى میوان بوو، لە پڕ و لە خۆشیدا بەرەو ژوورى چێشتخانە (مطبخ) دەرپەڕى و لەبەر خۆیەوە وتى: کوڕم.. دەى خێرا بڕۆ قاتە رەساسییەکەت ئوتوو بکە، بێ ئوتووکردن لەبەرى مەکە، نازانم بۆ ئەوەندە شل و شێواوى؟ نابێ کەمێک جلەکانت جوان بن، ئا.. عەتریشى لێبە چوونکە بەردەوام لە بیرت دەچێت، سبەینێ کە چووى بۆ ئاهەنگەکە لە بیرت نییە بۆیە ئێستا عەتر پرژێنى بکە!.\n+دایکە گیان عەترى چى و قاتى چى و تەڕەماشى چى؟ من نووسین و راپۆرتێکم هەیە دەبێت خێرا کۆمپیوتەرەکەم پێ بکەم و دەست بکەم بە تایپکردن، زۆر گرنگە زوو تەواویان بکەم.\n-ئەرێ ئەم نووسینە نەبڕایەوە؟ خۆى چەند کارەبا هەیە وا بە هێواشیى دەجوڵێیتەوە؟ نووسین هەڵگرە بۆ کاتێکى تر، بەقەڵەم بینووسەرەوە دوایى تایپى بکە، خێراکە بڕۆ بۆ ژوورەکەى خۆت خەریکى ئوتووکردن بە. بەڵام من وردە وردە بەرەو ژوورى دانیشتن رۆیشتم و تەلەفزیۆنەکەم پێ کرد؟ یەکسەر چۆیە سەر کۆنسێرتێکى میوزیکى (یانى) لە وڵاتى چین، لەوکاتەدا دەنگە کۆراڵییەکان بەرز دەبوونەوە، تیپى ئۆرکێسترا لە حەماسى تەواودا بوون، یانى گەرم ببوو هەڵدەبەزییەوە، لەو کاتەدا وتم، ئەڵڵا خۆ ئەوە (یانى)یە، من خەریکى گوێگرتن دەبم لە میوزیک رۆحم زۆر پێویستێتى. باوکم بەرەو لاى من هات و کەمێک سەرى بادا و بە دەنگێکى بەرز وتى:\n-یانى و مانى چى؟ واز لەم جوقە جوقە بهێنە، خێرا بڕۆ ئیشەکانت بکە. کارەبا ئەوەندە زۆرە وا تۆ هیچ ناکەیت و گوێ بۆ ئەم قژ درێژە دەگریت؟. بە خوا هەر لە تەلەفزیۆنەکەوە بێتە دەرێ و لەبەردەممدا میوزیک بژەنێ لەم کاتەدا گوێى لێناگرم.\n+تۆ هەقى منت نەبێت، وا بزانم تۆ بە تەماى ریش بتاشیت، ئەرێ بۆ ناچیت بە لاى کارى خۆتەوە؟.\nباوکم هیچ قسەى نەکرد، بەرەو دەستشۆرەکە بە رێکەوت، ئاگام لێبوو مۆبایلەکەى خۆى کوژاندەوە و هاوارى لێکردین: مۆبایلەکانتان بکوژێننەوە، نەک خوا نە خواستە یەکێک لە ناکاودا تەلەفۆن بکا و کاتەکە بەهەدەر بڕوات، کاتێک بزانى کارەبا باى باى بکات.\nهاوارم کرد: باشە ئەوە مۆبایلەکەم داخست، بەڵام ئەگەر میوانێک هات دەڵێى چى؟.\n+دەمت بشکێت، کوفر مەکە، کوفرى وا بۆ دەکەى؟ بە ئیزنى خوا دواى کارەبا بڕان میوان دێت.\nدایکم لەولاوە غەسالەکەى پێکرد و دەستیکرد بە جل شۆرین (فەردەیەک جلى پۆخەڵمان هەبوو).\nباوکم شیڕاندى: خێرا بڕۆن، بۆیلەرەکە هەڵبکەن با تۆزێک ئاوەکە گەرم بێت، ئەوەبوو من چووم بۆیلەرەکەم هەڵکرد و دواتریش دەستمکرد بە ئوتزوکردن.\nلە پڕ لە زەنگی ماڵەوە درا لەگەڵیدا گرم گرم لە دەرگا دەدرا، دەستم لە کارەکەم هەڵگرت و چووم دەرگام کردەوە. پیاوێکى باڵابەرز بوو وتى: بەڕێز گیان ئەرێ ئەمە ماڵى موختارى گەڕەک نییە؟.\nوتم: نەوەڵڵا، موختارى چى؟ موختار هەر لەم گەڕەکەدا نییە.\nگەڕامەوە بۆ ژوورەوە و بە باوکم وت: شوکر سەلامەت دەرچووین! میوان نەبوو.\nدایکم هەر لەبەردەم خۆیەوە پرتە و بۆڵەى بوو، بە دەنگى بەرز هاوارى کرد و وتى: ئەرێ بزانە کەس ئاگاى لە سەلاجەکەیە دایگیرسێنێ، بە خوا چى تێدایە هەمووى بۆگەنى کردووە.\nباوکم وەڵامى دایەوە: چش.. تو خوا با بۆگەن بکات هەروەک چۆن سەرکردەکانمان کردوویانە.\nدایکم دووبارە وتى: ئەرێ ئەمە کوا پەیوەندیى بەوەوە هەیە؟ تۆ هەر خەریکى فەلسەفەلێدانى.\nلە ناکاو زەنگى تەلەفۆنە نۆرماڵەکە لێیدا، باوکم هاوارى کرد: کەس تەلەفۆنەکە هەڵنەگرێ، ئێستا بزانە کێیە بێ تاقەتە و کارەبایان نییە و حەزى لە دەمەتەقێیە؟ ئەوەبوو زەنگى دووەم لێیدا و هەر هەڵمان نەگرت، دایکم ناڵەى لێ بەرزبۆوە و وتى: بە راست بۆ هەڵیناگرن نەوەک خوا نە خواستە تەعزییەک شتێک بێت.؟!.\nباوکم وتى: تەعزێ نییە و هیچ نییە، بەم کارەبا هاتنەوەیە کوا شەرعییە بچیت بۆ تەعزێ؟ زەنگى سێهەم لێیدا و هەر هیچ، چوارەم زەنگ لێیدا، دایکم بە دەستى کەفاویی و سابوناوییەوە هات و هەڵیگرت، کەمێک لەسەرخۆ و دیپلۆماسییانە وتى: بەڵێ فەرموو.\nلە پڕ هاوارى کرد: (نادیە)ى خوشکمە لە سوێدەوە تەلەفۆن دەکات.\nباوکم بە ساردییەوە وتى: چى لێبکەم، سەلامى لێبکە.\nدایکم وتى: نادیە گیان چۆنى؟ منداڵەکان چۆنن؟ ئەوە بۆ ماوەیەکە دەنگت نییە؟\nنادیە: زۆر باشم، ئایا ئێوە باشن؟ من عەیبم نییە ئەگەر ئێوە خراپ نەبن.\nدە دەقیقە زیاتر قسەیان بەیەکەوە کرد، ئەوەبوو داواى باوکمى کرد و هەندێک قسە و باسیان بە یەکەوە کرد ئەوجا نۆبەى من هات:\n-پورە نادیە گیان توخوا ئێستا ئێوە لە سوێد کارەباتان هەیە؟.\n+کوڕە ئەوە تۆ دەڵێى چى؟ بە سانییە چییە لێرە کارەبا ناکوژێتەوە.\n-ئەرێ سووتەمەنى و ئاو و بەنزین و غاز و شتى وا چۆنە، دەست دەکەون؟.\n+لێرە ئەو کێشانە نییە، کێشەى ئێمە ئەوەیە کەمێک هەست بە نامۆیى دەکەین.\n-ئەى لێرە بێکاریى و گەندەڵیى و بێ خانوویى و سواڵکردن و شەو لەسەر جادە خەوتن هەیە؟.\n+نەخێر، شتێکى وەها نییە شیاوى باسکردن بێت.\n-ئەى پورێ گیان بۆچى نامۆیت؟ خۆ لەکوردستان بیت دە هەزار ئەوەندە نامۆترت دەکەن.\n+نا وانییە، کوردستان گۆڕاوە، لە کەناڵى کوردسات و زاگرۆسەوە دەیبینم خۆش بووە.\n-کوڕە کوا؟ تڕحێو لەم خۆشییە، ئەگەر خۆشیى وابێت توونى بابا بچێت.\n+ئەى ئەوە نییە شارى خەونەکان و نازسیتى و ئەو شتانە دروست دەکرێن؟.\n-بۆ مادام گیان هەموو بنەماڵەکەت تا دەگاتەوە ئادەم دەتوانێ چوار چین لەو خانووانە هەڵستێنێ؟.\n+بۆ ، بۆ؟ ئەرێ جگە لەوە ئەو هەموو هۆتێلە جوان جوانانە نابینى دروستى دەکەن؟.\n-با دەیانبینم، ئەوانە بۆ هارونە ڕەشید و شاگردەکانێتى، خۆ بۆ من و تۆ نییە، لەوێ قڕقێنەیەک سەد دۆلارى تێدەچێت، ئەوە باسى بۆفیەیەک هەر مەکە.\n+بەخوا تۆ زۆر رەشبینیت، ئەى لەگەڵ کارى نووسین و شتى وادا چۆنیت؟.\n-باش نیم، لەبەر چرا و رۆشنایى مۆمدا دەنووسم، فەزاکەم ئەوەندە عیرفانییە هەر دەڵێى (نالی)م، بەخوا لە مەودوا بەپەڕ و مرەکەب لەسەر چەرم و پێستە دەنووسم، دنیاکەى ئێمە گەڕاوەتەوە بۆ دواوە، جارى وا هەیە لەبەر نوورى شەمعێکدا هەست بەوە دەکەم شەش خولەکى تر نیگا (وحى)م بۆ دێت.\n+لە قسە زلەکانت نەکەوتوویت، قەت ئەم رابواردنە تەرک ناکەیت.\n-ئەرێ تو ویژدانت ناهەقمە؟ کارەبا هەردەڵێى ترافیک لایتە، کەس نازانێ کەى و چۆن هەیە.\nباوکم لەولاوە هەڵیدایە: کوڕە کەر مەبە، سەد خۆزگە ترافیک لایت بوایە، بەس نەبوو دەقیقەیەک دەهات و دەقیقەیەک دەبڕا، کەواتە لە 24 کاتژمێردا دوانزە کاتژمێرمان دەبوو خۆ کارەباکەى ئێمە بە ناشکوریى نەبێت لە سەعاتێک زیاتر نییە.\n+ئەوە چییە و کێیە قسە دەکات؟ ئایا میوانتان هەیە؟.\n-نا.. نا.. ئەوە باوکمە.. ها بتدەمێ قسەت لەگەڵ بکات، من جارێ خواحافیز و بە نیازى دیدار، باوکم گوێى بە تەلەفۆنەکەوە ناو گوتى:\n-ها.. نەچن خۆتان بێ عەقڵ بکەن و بێنەوە بۆ کوردستان، شتى وا نەکەن ها..\n+نا.. نا.. منداڵەکان هەر نایەنەوە، تازە ئێرەمان باشترە.. ئا.. ئا.. ئێرە بۆ ئێمە باشترە.\nکەمێکى تر باوک و دایکم قسەیان لەگەڵدا کرد و دوایى خواحافیزەیان لە یەکترى کرد، هەریەکە چووینەوە سەر کارەکانمان، ئەوەندەم زانى دواى 53 خولەک لە هاتنەوەى کارەباکە، تەزووەکە و رووناکى گڵۆپەکان بە کارەساتێکى دڵتەزێن ماڵئاواییان لێکردین.\nدیمەنى دواى کارەبا بڕانەکە بەم جۆرە بوو: (پانتۆڵەکەم ئووتو کراوە، بەڵام چاکەتەکەى نا، دایکم نیوەى جلەکانى شۆردووە و نیوەکەى تر نا.. بەڵام قەباعەتەکە لاى باوکم بوو لایەک لە سمێڵ و ردێنى تراشى بوو لایەکى ترى مابوو..). دایکم دەسى بەرز کردەوە بۆ باوکە میهرەبانەکەى ئاسمان و بە دەم نزاوە وتى: خودایە تەمەنى حکومەتەکەمان بە قەد تەمەنى ئەم کارەبا هاتنەوەیە کەمبکەرەوە.\nباوکم بە هێمنى و بە زمانێکى نەرم وتى: لە لاى خوا و لە ئاسمانیش کارەبا هەبێت باشە، ئەگینا ئەویش تاقەتى نابێت گوێ لە نزا و شەکواکانت بگرێت.\nدایکم بەرەو لاى من هات و وتى: بەخوا ئەمە ژیان نییە، لە چلەى هاویندا بەرمیلێک نەوت بە 100 دۆلار بێت ئەى ئەگەر بەفر دابکات؟ لەولاشەوە دەست دەبەیت بۆ هەر شتێ بیکڕیت وەک دووپشک پێوەت دەدات، جگە لەمەش لە زستان و پایزدا بە شەوەکە کارەبا هەبێت قەینا بە رۆژ، بەڵام ئەمساڵ هاوینەکەشى هەر نەهات بوو.\nباوکم لەولاوە هەڵیدایەوە و وتى: ئەرێ ژنەکە بۆ ئەوەندە بێ عەقڵى، کارەبا بۆ هەموو کاتێکە خۆ وەستا ئەدیسۆن کاتێ دروستیکرد نەیووت تەنیا بۆ هاوین وتى بۆ زستانیشە. بەڵام وەستا ئەدیسۆن مۆلیدەى دروست نەکرد، ئەوە وەستا مەسئولەکانن بەدەستمایەکەى ئەدیسۆنەوە کاسبى دەکەن و سوو دەخۆن. ئیدى باوکم لەبەر چرا ریش تاشینەکەى تەواو کرد، بەڵام کە سەیرم کرد دەتووت ئیمامى عەلى شمشێرى لێداوە لە چواردە پانزە لاوە دەموچاوى خۆى بڕى بوو..\nباوکم بە چرایەکەوە بەرەو ژوورى دانیشتن هات و رووى دەمى کردە دایکم و وتى:\nئەرێ بیستوتانە پیرەژنێک وتوویەتى رەحمەت لە گۆڕت ئەدیسۆن ئەگەر تۆ نەبوویتایە دەبوایە لەبەر شەوقی چرا سەیرى تەلەفزیۆنمان بکردبایە..\nدایکم لێوێکى لێ هەڵقرچاند و وتى: توخوا ئەمە نوکتە بوو؟ زۆر کۆنە و زۆریش ناخۆشە. بەڵام من بیستوومە دەڵێن پیرەمێردێک بووە (دیار بوو دایکم پێى ناخۆش بوو سیفەتى خراپ بخرێتە پاڵ ژن).\nباوکم وتى: نازانم بەڵام بێ کارەبایى زۆر شت لە یاد دەباتەوە پیرەمێرد و پیرەژنیشت لێ تێکەڵاو دەکات، توخوا وا نییە؟.\nئیتر هەر دواى فجوقى کارەباکە ئێمەش وەک دەرئەنجامەکەى فیلمى (هالەو ئەمریکا)ى عادل ئیمام دەست بەتاڵ دەرچووین و هیچمان بۆ نەکرا. ئەوەبوو باوکم گەڕایەوە بۆ لاى شەوچەرەى شەو و هەقایەتى مێبازیى مەسئولەکە.\nتا کاتى خەوتن و تا ئەو کاتەى ژنە لادێیەک بە نەعل لە دەم و چاوى کاک مەسئول دەدات و تەبعى نەعلە ژمارە (چل و چوارەکە) لەسەر دەم و لووتى دەردەچێت باس هەر باسى ئەو برادەرە کۆڵنەدەرە بوو، ئیدى دوایى ئەمە خەوتین بەڵام من شەو خەونم بینى 24 کاتژمێرى خشت لە خەونمدا تێپەڕى و کارەباش نەبڕا، سەیرە و پەرچوویەکى سەردەمە. وەلێ ئەگەر حکومەتى هەرێم پێى بزانیبا لە خەونەکەشدا تۆزێکی لێ دەکوژاندینەوە.\nتێبینی: ئەم تەنزە دیالۆگێکی وەهمییە کە گوزارشت لە واقیعێکی تاڵی ئەوێ رۆژی و ئەمڕۆی کۆمەڵگەی کوردستان دەکات.\nPrevious (دژە جو)ەکان، کامانەن؟.. عەبدوڵا ساڵح\nNext مەرجەکانی کارکردن لە شانۆی ئیمپرۆ.. ئامادەکردن و وەرگێرانی: زاهیر عەبەڕەش


مەسرور بارزانی و سەرۆک وەزیرانی هۆڵەندا کۆبوونەوە\nنرخی زێڕ لە بازاڕەکانی هەرێم بەرزبووەوە\nمەسرور بارزانی سەرۆکی حکومەتی هەرێمی کوردستان لە شاری لاهای لە گەڵ سەرۆک وەزیرانی هۆڵەندا مارک ڕووتە کۆبووەوە.\nلە کۆبوونەوەدا ی نێوان سەرۆکی حکومەتی هەرێمی کوردستان و سەرۆک وەزیرانی هۆڵەندا دا گفتوگۆ دەربارەی پەرەپێدانی زیاتری پەیوەندییەکانی نێوان هۆڵەندا و هەرێمی کوردستان و بە تایبەتی ئاڵۆگۆڕی بارزگانی کراوە.\nسەرۆک وەزیرانی هۆڵەندا ئامادەیی وڵاتەکەی نیشاندا بۆ پشتگیریکردنی هەرێمی کوردستان بەتایبەتی هێزی پێشمەرگە لە ڕووبەڕووبوونەوەی تیرۆر و یارمەتیدانی گەشەپێدانی ئابووری بەتایبەتی لە بواری کشتوکاڵی و هاندانی وەبەرهێنەرانی هۆڵەندی بۆ وەبەرهێنان لە هەرێمی کوردستان .\nسەرۆکی حکومەتی هەرێمی کوردستان وێڕای سوپاسکردنی پشتیوانیی هۆڵەندا ، تیشکی خستە سەر چاکسازییەکانی حکومەتی هەرێم بە تایبەتی لە هەمەجۆرکردنی ئابووری و سەرچاوەکانی داهات و ڕووبەڕووبوونەوەی قەیرانی دارایی . گوتیشی هەرێمی کوردستان\nسەرۆکی حکومەت هەروەها تیشکی خستە سەر پەیوەندییەکانی نێوان هەرێمی کوردستان و حکومەتی فیدراڵی و ئاماژەی بە گرنگیی سەقامگیربوونی دۆخی عێراق و چارەسەرکردنی کێشەکانی نێوان هەردوولا کرد لە سەربنەمای دەستوور .


پۆلیس چواردەوری شوقەكەی داوە كە دەكەوێتە ناوچەی هانینجە لە باشووری ستۆكهۆڵم\nپۆلیسی سوید ژنێكی تەمەن 70 ساڵی دەستگیركرد بەهۆی گومانلێكردنی بە دەستبەسەركردنی كوڕەكەی لەنێو شوقەیەكی “قێزەون”دا لە ستۆكهۆڵمی پایتەخت بۆ ماوەی نزیكەی 30 ساڵ.\nئەم تاوانە ڕۆژی یەكشەممە ئاشكراكرا پاش ئەوەی پیاوە چل ساڵانەكە لەلایەن یەكێك لە كەسە نزیكەكانییەوە دۆزرایەوە، “كە ددانی لەدەمدا نەماوە و برینداری جیاجیا بەجەستەیەوە بووە”، وەك ئەوەی ئاژانسی ڕۆیتەرز بڵاویكردووەتەوە.\nئیما ئۆلسۆن، داواكاری گشتی ستۆكهۆڵم ئاشكرایكرد، لە شوقەكەدا بە برینداری دۆزراوەتەوە، ئاماژەی بەوەشكرد كە ڕەنگە بۆ ماوەی 30 ساڵ بەندكرابێت.\nداواكاری گشتی ڕوونیشیكردەوە، دایكی ڕەتیدەكاتەوە كوڕەكەی بەندكردبێت و ئازاری جەستەیی دابێت، بەڵام وردەكاری زیاتری ئاشكرانەكرد جگە لەوەی قوربانییەكە گوازراوەتەوە بۆ نەخۆشخانە و پێویستی بە نەشتەرگەری هەیە.\nپۆلیس چواردەوری شوقەكەی داوە كە دەكەوێتە ناوچەی هانینجە لە باشووری ستۆكهۆڵم بەمەبەستی ئەنجامدانی لێكۆڵینەوە.\nمیدیاكانی سوید لەسەر زاری ئەو كەسەی قوربانییەكەی دۆزیوەتەوە ئاشكرایانكرد، كاتێك بینیویەتی بە بەتانییەك داپۆشراوە، دانی لەدەمدا نەماوە و، توانای قسەكردنی نەبووە، جەستەشی برین و جێی لێدانی پێوەبووە، هەروەك شوقەكەش پڕ فەوزا بووە.\nئەو ئافرەتە ئەوەشی ڕوونكردوەتەوە یەكەمین جار كە ئەو كوڕەی بینیووە نزیكەی 20 ساڵ لەمەوبەر بووە، ئەوەشی وتووە كە دایكی لە خوێندنگە دەریهێناوە كاتێك تەمەنی لەنێوان 11 و 12 ساڵاندا بووە.\nتائێستا هۆكاری هێشتنەوەی قوربانییەكە بۆ ئەو ماوە درێژە نەزانراوە، بەڵام وتەبێژی پۆلیس بە ڕۆیتەرزی وتووە، “لێكۆڵینەوە لەو ماوەیە دەكەین كە كوڕەكە لە دەستبەسەریدا ماوەتەوە كە پێشبینی دەكەین ماوەیەكی درێژبێت”.\nیەکێک لە کاندیدە سەربەخۆکانی هەولێر، کە بەڵێنی بەو کەسانە دەدا سینگڵن و ژیانیان دەگۆڕێت، پاش دەرنەچوونی، پۆستەر و…\nدووەم بەرزترین باڵەخانەی جیهان لە تەواوبوون نزیكدەبێتەوە\nپاش چەندین ساڵ كاركردن، بونیادنانی دووەم بەرزترین باڵەخانەی جیهان لە تەواوبوون نزیكدەبێتەوە، تەلارەكە دەكەوێتە كوالالامپور-ی پایتەختی مالیزیا. باڵەخانەی…\nتوێژینەوەیەک: خەڵکی جیهان باوەڕیان بە چەند جۆرێک لە هەواڵ نەماوە و پشتگوێیدەخەن\nڕاپۆرتێکی جیهانی ئەوەی خستووەتەڕوو کە هەواڵەکانی تایبەت بە ڤایرۆسی کۆرۆنا، هەواڵەکانی شەڕ لە ئۆکرانیا و ئەو هەواڵانەی…


کەژێ هاوتا: زیاد ئەسعەد هەر بەو شێوەزارە قسەدەکات\nماوەی چەند رۆژێکە لە تۆڕە کۆمەڵایەتییەکان قسە لەسەر تەندروستی هونەرمەند زیاد ئەسعەد دەکرێت لەسەر ئەو دەنگۆیانەش کۆمپانیای بابیلۆن دەنگێکی بڵاوکردەوە و ئاماژەی بەوەکردووە کە دەنگی هونەرمەند زیاد ئەسعەدە.\nشەوی دووشەممە ٢ ی تەموزی ٢٠١٩ کۆمپانیای بابیلۆن چاوپێکەوتنێکی تەلەفونی هونەرمەند زیاد ئەسعەدی بڵاوکردەوە و بەشێک لە بەکارهێنەرانی تۆڕە کۆمەڵایەتییەکان ئاماژەیان بەوە دەکرد"زیاد ئەسعەد بۆ شێوەزاری سلێمانی قسەدەکات و گومانیان لەسەر دەنگەکە هەبوو".\nهونەرمەند کەژێ هاوتا کە دەکاتە برازای زیاد ئەسعەد لە دوای ئەو ڕەخنانەی لە مامی گێڕا لە تۆڕی کۆمەڵایەتی فەیسبووک بڵاویکردەوە:"وەکو کۆمپانیای بابیلۆن متمانەی تەواومان بە کۆمپانیای بابیلۆن ومیدیاکار عەبدولغەفار هەیە".\nهەروەها راشیگەیاند:"(زیاد ئەسعەد) هەر بەو شێوەزارە قسەدەکات لە هەموو دیمانەکانی تریشدا وابووە و زمانێکی ستانداردە لەنێو میدیای کوردیدا".\n1545 جار بینراوە\nدەستەی دەستپاكی فەرمانی دەستگیركردنی بۆ 226 بەرپرس دەركردووە\nمیسی بۆ یاریەكەی سبەی شەو دوور خرایەوە\nحەشدی شەعبی هەرەشەی رژانی خوێنی زۆر لە خۆپیشاندەران دەكات\nكچێكی كورد لە ئەڵمانیا بە پێشكەش كردنی گۆرانیەك لە بەرنامەیەكی كێبڕكێدا یۆ مندڵان لیژنەی دادوەری بەرنامەكە سەرسام دەكات.\nنەڤید زەردی لەبارەی بایكۆتی كەلوپەلی توركی هەڵوێستی خۆی راگەیاند\nهونەرمەندی تازە دەركەوتوی كورد نەڤید زەردی، لە بارەی بایكۆتكردنی كاڵای توركی و ئەو هەڵمەتەی دەستی پێكردووە پشتیوانی خۆی دەربڕی و بانگهێشتی گشت هونەرمەندانیتریش دەكات.


<< < یەرمیا 7 > >>\nپشتبەستن بە قسەی هەڵخەڵەتێنەر\n١ ئەمە ئەو پەیامەیە کە لەلایەن یەزدانەوە بۆ یەرمیا هات: ٢ «لەناو دەروازەی ماڵی یەزدان بوەستە و لەوێ ئەم پەیامە ڕابگەیەنە و بڵێ:\n«”گوێ لە فەرمایشتی یەزدان بگرن، ئەی هەموو گەلی یەهودا، ئەوانەی لەم دەرگایە بۆ کڕنۆش بردن بۆ یەزدان دێنە ژوورەوە. ٣ یەزدانی سوپاسالار، خودای ئیسرائیل ئەمە دەفەرموێت: ڕێگا و کردەوەکانتان چاک بکەنەوە و منیش لەم شوێنەدا نیشتەجێتان دەکەم. ٤ پشت بەم قسە هەڵخەڵەتێنەرە مەبەستن، بڵێن: ’ئەمە پەرستگای یەزدانە، پەرستگای یەزدانە، پەرستگای یەزدانە!‘ ٥ چونکە ئەگەر بە تەواوی ڕێگا و کردەوەکانی خۆتان چاککردەوە، ئەگەر لەنێو خۆتان بە تەواوی دادپەروەری پەیڕەو بکەن، ٦ ئەگەر ستەم لە نامۆ و هەتیو و بێوەژن نەکەن، لەم شوێنەدا خوێنی بێتاوان نەڕێژن، ئەگەر دوای خوداکانی دیکە نەکەون کە بۆ خراپەی خۆتانە، ٧ ئەوا من لەم شوێنەدا نیشتەجێتان دەکەم، لەو خاکەی لە ئەزەلەوە و بۆ هەتاهەتایە بە باوباپیرانتانم داوە. ٨ بەڵام ئێوە پشتتان بە قسەی هەڵخەڵەتێنەر بەستووە کە بێ سوودە.\n٩ «”ئایا وا دەزانن دەتوانن بدزن، بکوژن، داوێنپیسی بکەن، سوێند بە درۆ بخۆن، بخوور بۆ بەعل بسووتێنن و دوای خوداکانی دیکە بکەون کە نایانناسن، ١٠ ئینجا بێن و لەبەردەمم لەم ماڵە بوەستن کە ناوی منی هەڵگرتووە و بڵێن: ’ئێمە پارێزراوین.‘ ئایا پارێزراون بۆ ئەوەی بەردەوام بن لە ئەنجامدانی ئەم هەموو کارە قێزەونانە؟ ١١ ئایا ئەم ماڵەی ناوی منی هەڵگرتووە، لەبەرچاوی ئێوە بووە بە ئەشکەوتی دزان؟ ئەوەتا خۆم بینیومە.“ ئەوە فەرمایشتی یەزدانە.\n١٢ «یەزدان دەفەرموێت: ”ئێستا بڕۆنە شوێنەکەم کە لە شیلۆیە، ئەوەی سەرەتا ناوی خۆمم لەوێ نیشتەجێ کرد، ببینن لەبەر خراپەی ئیسرائیلی گەلی خۆم چیم لێکردووە. ١٣ ئێستاش لەبەر ئەوەی ئێوە ئەم کردەوانەتان کردووە، من پێش وەخت چەند جارێک قسەم لەگەڵتان کرد، بەڵام گوێتان نەگرت. بانگم کردن، بەڵام وەڵامتان نەدایەوە. ١٤ لەبەر ئەوە، چیم بە شیلۆم کرد،* ئاوا بەو پەرستگایە دەکەم کە ناوی منی هەڵگرتووە کە ئێوە پشتتان پێی بەستووە، ئەو شوێنەی دامە ئێوە و باوباپیرانتان. ١٥ لەبەردەمم دەرتاندەکەم، وەک چۆن براکانتانم دەرکرد، هەموو نەوەی ئەفرایم.“\n١٦ «تۆش نزا بۆ ئەم گەلە مەکە، لەبەر ئەوان نوێژ و نزا بەرز مەکەوە و لێم مەپاڕێوە، چونکە گوێت لێ ناگرم. ١٧ ئایا نابینیت لە شارۆچکەکانی یەهودا و لە شەقامەکانی ئۆرشەلیم چی دەکەن؟ ١٨ منداڵ دەچنە داران، باوک ئاگر دەکەنەوە، ژن هەویر دەشێلن، بۆ ئەوەی کولێرە بۆ شاژنی* ئاسمان بکەن. شەرابی پێشکەشکراو بۆ خوداکانی دیکە دەڕێژن بۆ ئەوەی پەستم بکەن. ١٩ بەڵام ئایا ئەم پەستکردنە لە دژی منە؟ ئایا زیان بە خۆیان ناگەیەنن، بۆ شەرمەزاری ڕووی خۆیان؟ ئەوە فەرمایشتی یەزدانە.\n٢٠ «”لەبەر ئەوە یەزدانی باڵادەست ئەمە دەفەرموێت: ئەوەتا تووڕەیی و هەڵچوونی من بەسەر ئەم شوێنەدا هەڵدەڕژێت، بەسەر مرۆڤ و ئاژەڵ و درەختی کێڵگە و بەروبوومی زەوی، گڕ دەگرێت و ناکوژێتەوە.\n٢١ «”یەزدانی سوپاسالار، خودای ئیسرائیل ئەمە دەفەرموێت: قوربانی سووتاندنەکانتان بخەنە سەر قوربانییە سەربڕدراوەکانتان و فەرموون گۆشت بخۆن، ٢٢ چونکە کاتێک لە خاکی میسرەوە باوباپیرانی ئێوەم دەرهێنا لەگەڵیان دوام، تەنها سەبارەت بە قوربانی سووتاندن و سەربڕاو فەرمانم پێ نەکردن، ٢٣ بەڵکو فەرمانی ئەم شتەم پێ کردن و فەرمووم: ’گوێم لێ بگرن، من دەبم بە خودای ئێوە و ئێوەش دەبن بە گەلی من، بە هەموو ئەو ڕێگایەدا دەڕۆن کە فەرمانتان پێ دەکەم بۆ ئەوەی بۆتان چاک بێت.‘ ٢٤ بەڵام گوێیان نەگرت و گوێیان شل نەکرد، بەڵکو بە ڕاوێژ و کەللەڕەقییە خراپەکەی خۆیان ڕێگایان گرتەبەر، جا دواکەوتن و پێش نەکەوتن. ٢٥ لەو ڕۆژەوە کە باوباپیرانتان خاکی میسریان بەجێهێشت هەتا ئەمڕۆ، من بەردەوام یەک لەدوای یەک بەندە پێغەمبەرەکانی خۆمم بۆ ناردوون. ٢٦ بەڵام گوێیان لێ نەگرتم و گوێیان شل نەکرد و کەللەڕەقییان کرد، لە باوباپیرانیان زیاتر خراپەیان کرد.“\n٢٧ «جا تۆش بە هەموو ئەم پەیامە لەگەڵیان دەدوێیت، گوێت لێ ناگرن، بانگیان دەکەیت، وەڵامت نادەنەوە. ٢٨ لەبەر ئەوە پێیان دەڵێیت: ”ئەمە ئەو نەتەوەیەیە کە گوێیان لە یەزدانی پەروەردگاریان نەگرت و تەمبێ نەبوون، ڕاستی نەماوە، لە دەمیان بڕاوەتەوە. ٢٩ قژت ببڕە و فڕێیبدە، لەسەر گردۆڵکەکان شیوەن بگێڕە، چونکە یەزدان ڕەتی کردووەتەوە و وازی لەم نەوەیە هێناوە کە تووڕەییەکەی لەسەریەتی.“\n٣٠ «یەزدان دەفەرموێت: ”نەوەی یەهودا لەبەرچاوم خراپەیان کردووە، بتە قێزەونەکانیان لەناو ئەو ماڵە دانا کە ناوی منی هەڵگرتووە، بەمە گڵاوییان کرد. ٣١ هەروەها نزرگەکانیان لەسەر بەرزاییەکانی تۆفەت بنیاد ناوە، ئەوەی لە دۆڵی بەن‌هینۆمە بۆ سووتاندنی کوڕەکانیان و کچەکانیان بە ئاگر کە من نە فەرمانم پێکردووە و نە بەخەیاڵمدا هاتبوو. ٣٢ یەزدان دەفەرموێت: لەبەر ئەوە، ئاگاداربن! سەردەمێک دێت ئیتر پێی ناگوترێ تۆفەت یان دۆڵی بەن‌هینۆم، بەڵکو دۆڵی کوشتن، چونکە لە تۆفەت دەنێژرێن هەتا شوێنی نامێنێت. ٣٣ تەرمی ئەم گەلە دەبێتە خۆراکی باڵندە و ئاژەڵی کێوی، کەسیش نییە بیانڕەوێنێتەوە. ٣٤ دەنگی شادی و دەنگی خۆشی، دەنگی زاوا و دەنگی بووک، لە شارۆچکەکانی یەهودا و لە شەقامەکانی ئۆرشەلیم ناهێڵم، چونکە خاکەکە وێران دەبێت.“


جۆرەکانی پەردەی کچینی و کێشەکانیان\nهەواڵی / 9/9/2020 1613 جار بینراوە\n*دابەش کردن بەپێی شێوە:\n-بازنەیی(حلقی):زۆرترین جۆرە پەردەیە لەناو کۆمەڵگەی ئیمە بەپێی ئەو توێژینەوەی کردم لەسەر پەردەی کچینی.هیچ کیشەی نییە.\n-مانگ(هلالی):شیوەی وەک مانگ وایە.هیچ کێشەی نییە.\n-بێژەنگ(غربالی):ئەمەیان لەکونیک زیاترە وەک بیژەنگ وایە ئەم جۆرە سوڕی مانگانە دەبینن بەلام لە پروسەی هاوسەرگیری پیویستیان بەنەشتەرگەریە. یەکەم لە پزیشکی دادوەر ڕاپۆرت وەردەگرن پاشان پزیشکی پسپۆری ئافرەتان نەشتەرگەری بۆ دەکات.\n-قەپات(اصم):ئەم شیوە بە تەواوی قەپاتە کە دەگاتە تەمەنی هەرزەکاری سوری مانگانە نابینیت و توشی ئازار دەبن پێویستی بە نەشتەرگەریە بۆ کردنەوەی . یەکەم لە پزیشکی دادوەر ڕاپۆرت وەردەگرن پاشان پزیشکی پسپۆری ئافرەتان نەشتەرگەری بۆ دەکات.\n-بەربەست(جسری):ئەم شیوەیە بەربەستیک هەیە لە پەردەکە هیچ کێشە دروست ناکات.\n--ماسک(قناعی):شیوەی وەک ماسک .هیچ کیشەی نییە.\n-شریتی(شریطی): شیوەکەی بازنەییە زۆر زۆر تەنکە وەک ئەوەی بڵیی پەردەی نییە .هەر وەک خۆی دەمێنی تاکو مندالی بە تەبیعی دەبیت. لەکاتی هاوسەرگیری کێش دروست دەبیت دەبیت سەردانی پزیشکی دادوەر بکەن.\n-کرانەوەیەکی زۆر بچوک(فتحەصغیرة):ئەم شێوەیە کێشەی بۆ دروست دەبێت لەکاتی پرۆسەی هاوسەرگیری پیویستیان بە نەشتەرگەرییە.یەکەم لە پزیشکی دادوەر ڕاپۆرت وەردەگرن پاشان پزیشکی پسپۆری ئافرەتان نەشتەرگەری بۆ دەکات.\n*دابەش کردن بە پێی جۆری:\n-جۆریکی مامناوەندە لە ئەستوری(متوسط القوام)\n-جۆرێکی تەنکە.(خفیف القوام)\n-جۆریکی ئەستورە.(سمیک القوام)\n-جۆریکی لاستیکیە(مطاطی): ):ئەم جۆرە پەردە شێوەی بازنەییە بەلام زۆر فراوانە بۆیە هیچی لێنایە هەر دەمینی تا ئەو کاتەی یەکەم مندال بە تەبیعی دەبیت.لەکاتی هاوسەرگیری کێش دروست دەبیت دەبیت سەردانی پزیشکی دادوەری.


شەپۆلێكی خێرای كۆرۆنا بەڕێوەیە - تۆڕی میدیایی خەڵک\nخەڵك- نرخی خەرجی دۆلار لە شارەكانی ناوەڕاست و باشوور لەبەرانبەر دیناری عیراقی، دابەزینی بەخۆوەبینی. نیوەڕۆی ئەمڕۆ سێ شەممە، نرخی خەرجی دۆلار لەبەرانبەر دیناری عیراقی، لە شارەكانی ناوەڕاست و باشوور ڕووی لە دابەزین كرد، بەپێی زانیارییەكانی (خەڵك) نرخی 100 دۆلاری ئەمریكایی بۆ كڕین 147.600 دینار بووە و بە 148.000 دیاریش فرۆشراوە. ئەمڕۆ لە بازاڕەوكانی دراو لە هەرێمی كوردستان، 100 دۆلاری ئەمریكایی بۆ كڕین بە 148.500 دینار بۆ فرۆشتنیش 147.850 دینار مامەڵەی پێوەكرا. جێگیربوونی نرخی خەرجی دۆلار لە بازاڕەكانی عیراق و هەرێمی كوردستان لەم ئاستەدا، بۆ بەردەوامبوونی بانكی ناوەندی دەگەڕێتەوە بەردەوامە لەسەر فرۆشتنی ئاشكرای دۆلار و ڕۆژانە بڕێكی زۆر بۆ جێگیركردنی نرخی ئەو دراوە لەبەرانبەر دیناری عیراقیدا دەخاتە بازاڕەوە.\nوەزارەتی تەندروستی: هەرێم لەبەردەم ترسناكی بڵاوبوونەوەی خێرای كۆرۆنادایە\nوەزارەتی تەندروستی ڕایدەگەیەنێت، بە ئامادەبوونی سامان بەرزنجی وەزیری تەندروستی حكومەتی هەرێمی كوردستان، گەورەترین بەشی چاودێری چڕ لەشاری هەولێر دەكرێتەوە.\nوەزارەتی تەندروستی حكومەتی هەرێمی كوردستان لە ڕاگەیەنراوێكدا ئاماژە بۆ ئەوە دەكات، ئەمڕۆ یەك شەممە 28ی شوبات لەدرێژەی ئامادەكارییەكان بۆ بەرەنگاربوونەوەی هەڵكشانی نوێی نەخۆشی كۆرۆنا و بڵاوبوونەوەی زنجیرەی نوێی ڤایرۆسی كۆرۆنا، بەشێكی گەورەی چاودێری چڕ بەناوی نەخۆشخانەی لالاڤ لە شاری هەولێر دوای تەواوبوون و دابینكردنی سەرجەم ئامێر و پێداویستی پزیشكی بۆ چارەسەركردنی نەخۆشانی كۆرۆنا كە باری تەندروستیان ناجێگیرە بەكاردەهێنرێت.\nئاشكراشیكرد، كردنەوەی ئەم نەخۆشخانەیە لەكاتێكدایە ڕۆژ بەڕۆژ ژمارە و ڕێژەی تووشبوون لە زیادبووندایە و هەموو ئاماژەكان بەرەو هەڵكشان و تەشەنەكردنی ئەم پەتایەیە و هەرێمی كوردستان لەبەردەم ترسناكی بڵاوبوونەوەی خێرا دایە.\nخەڵك- وتەبێژی حكومەتی هەرێمی كوردستان ئاشكرای دەكات، كە هەفتەی داهاتوو ئەنجوومەنی وەزیران كۆدەبێتەوە و دەشڵێت: "هەموو هەوڵێكی حكومەت بۆ ئەوەیە…


ئاکۆ برایم: ئەم رستەیەى خوارەوە شى بکەرەوە، واز لەو خەڵکە بهێنن وەرن من سزا بدەن. – WTARIKURD\nئاکۆ برایم: ئەم رستەیەى خوارەوە شى بکەرەوە، واز لەو خەڵکە بهێنن وەرن من سزا بدەن.\nواز: فەرمانى داخوزایە، ئەچێتە قاڵبى درۆوە، وەک ئەوەى ئەڵێت: (وازم لێ بێنە گوڵم بەس بم رەنجێنە گوڵم. بەس بەقسەى خەڵکى دڵم بشکێنە)\nواتا کابرا خۆى ئەیخورێت، کەچى دەستە چەورەکەى بەسەر ئەو گوڵەکەیا ئەسڕێت. واز مانایەکى تریشى هەیە: کاتى خۆى جۆرەجێبێکى سەربازى هەبوو پێیان ئەوت واز.\nلەو: لەوان، لەو خەڵکە، لەو جەماعەتە. زۆر گەڕان و بەدواداچونم کرد بۆ ئەو وشەیە، بەڵام هیچم دەست نەکەوت، تەنها ئەوە نەبێت ئەتوانین بڵێن (لەو) بۆ دوعاکردنیش بەکاردێت مەسەلە بەسەبەبکارى ئەم وەزعە ئەڵێین (لەو)لاتر چێت یان (لەو)ەت.\nخەڵک: ئەو کۆمەڵە کەسەیە کە ئەگەر سەرى بکەیت بەبنى عەرزا هەر نقە ناکات و، بیرى لاى مووچەو و نەوت و کارەبایە. خەڵک ئەو کۆمەڵەیە کە حزبەکان عانى تەنگانە و لیقەومان بیریان ئەکەوێتەوە ئەڵێن پشتگیریمان بکەن، بۆ دەنگدان و هاتو هاوار و شەڕە ئەیانکەن بەگژ یەکا. کاتى کە ئیشیان پێیان نەما دەڵێن بۆخۆتان هەڵپەڕن.\nـە: ئامرازى پەیوەندى ئەگەر کەڕەتى چوارى بکەیت ئەبێت بە(هههە) ى ناو فەیسبوک و ئەبێت گاڵتە پێکردن بەعەقڵى ئەو کەسانەى کە بەقسەو گفتى بەرپرسان خۆش باوەڕن.\nوەرن: بێن. بفەرمون. تەشریف بێنن. فەرمانێکى تێنەپەڕى ترسنۆکانەو سەرزارەکى یە، داواکارى شتێکە کەتەنها قسەى سەرزارە و بەدرۆ ئەیکەیت، بۆنموونە : کاتێک ماڵى براکەت لە خانووى کرێیدان و حاڵیان باش نى یە، تۆش بۆ مەوقیف فرۆشتن ئەڵێت (وەرن) بۆماڵى ئێمە. یان وەک ئەو گۆرانیبێژەى کە لە ترسا ناوێرێت خەیارێک پاک بکات، کەچى بۆ خۆدەرخستن و خۆفشکردنەوە ئەڵێت: وەرن جەرگم هەڵدرن.\nمن: خۆم ، ئەز. کەسى یەکەمى تاکە، تاکیش ئەگەر پێڵاو بێت قیمەتى نى یە. ئەو (من) ـە وەک هێڵى ئیستیوا وایەو تەنها ناوى هەیە، ئەگەر نا لەسەر ئەرزى واقیعدا وەک عەرەب دەڵێت: لامحل لها فى الاعراب.\nسزا: عقوبە: بێ بەشکردنى کەسێک لەپێداویستى. رێگرى کردن لە ئازادى و رەئى جیاواز، سزا بەکوردى ئەوەیەکە چەند ساڵە حکومەت دەرهەق بەئێمەى ئەکات، لەبەر ئەوەى وەک ئەو بیر ناکەینەوە، عایدى لیستەکەى ئەو نین، سزامان ئەدات. سزاش جۆرى زۆرە، هەیە بە لێدان و کوشتن و سەرەنگومکردن کۆتایى دێت، هەشە بە بڕینى موچەى خەڵک و نەدانى ئاو وکارەبا و نەوت ئەسەپێنرێت.\nبدەن.: فەرمانى رابردووە، واتا وەرن یەخەى من بگرن. کە ناگیرێت لەبەر ئەوەى جلى کەتافى لەبەرایە و یەخەى نى یە. درۆیەکى شاخدارە و خۆ رزگاکردنە لەئیحراجى و پەمپ دانى خەڵک. قسەى سەرتەلەفزیۆنە.\nعماد علی: نتیجه الاستفتاء لا یمكن تجاوزها حتی باحتلال كوردستان باكملها.\nنەبەز جەلال: کورسیەکەی سەرۆکایەتی هەرێم.


چۆن ئەو بابەتانە بخەر يەك ريز (په‌ڕه 1) - Joomla - مەکۆکانی وێبچن\nچۆن ئەو بابەتانە بخەر يەك ريز\nمەکۆکانی وێبچن » Joomla » چۆن ئەو بابەتانە بخەر يەك ريز\nبابه‌ت: چۆن ئەو بابەتانە بخەر يەك ريز\nئەم كيشەيەم بۆ دروست بوە لە بابەتە گرنگەكان Featured Article دوو بابەت يان زياتر دادەنيم يەكيكيان كەميك دەچيتە ئەولاتر واتە لە يەك ريزى ستونى نابن.\nژووملەى ٣ يە ، رووكارى Velocity يە.\nئەمەل لينكى ويسايتەكەيە:\nزۆر سوپاس ..\nوه‌ڵام: چۆن ئەو بابەتانە بخەر يەك ريز\nئەگەر هاوکاریت دەوێت بەستەری ماڵپەڕەکەت دابنێ، خۆ مەتەڵ هەڵهێنان نییە.\nئەوە کاری کۆدە و دەبێت سەیری کۆدی ماڵپەڕەکەت بکرێت.\nهەوڵت داوە بابەتێکی تر دابنێیت لە تەنشتنی؟ چوونکە ئەو Template ـە دیارە وا دیزاین کراوە کە لەو بەشەدا دوو بابەت لە تەنیشت یەکەوە دەربکەوێت لەدوای یەکەمین بابەت. هەر بابەتێک ٦ خشتە داگیر دەکات، هەموو پەڕەکە بریتییە لە ١٢ خشتە.\nجا مەرج نییە لەبەر ئەوەی لە سەرەوەی یەک بابەت هەیە، دەبێت لە خوارەوەش هەر یەک بابەت دەربکەوێت. بابەتێکی دیکە لە ئەو بەشە بڵاو بکەوە بزانە دەچێتە تەنیشتی.\nكاك ئاسۆ يەكيكى ترم زياد كرد لە هەمان بەش ، بەلام ئەميش چوە ژير ئەوى تر.\nپيشتر كە تەنها ويبسايتەكە يەك زمانى هەبوو كيشەى نەبوو هەمان دەچوونە ريز يەكترى بەلام كە ئيستا كردومە بە دوو زمان ئەوە دروست بوە.\nسەيرى بكەوە جاريكى تر:\nمن نازانم لە کاتی بابەت نووسین دا چۆن دەنووسیت، بەڵام لە نێو کۆدەکانت جا ئەگەر خۆت زیادی دەکەی یان لە Template ـەکەدا هەیە دڵنیا نیم، ئەو بەشە وا دەردەکەوێت کە هەر بابەتێک نیوەی پەڕەکە داگیر بکات.\nئەو بابەتانەی کە span6 ـیان هەیە وەک کلاس، واتە نیوەی پەڕە داگیر دەکەن. من لای خۆم ئەو کلاسەم سڕیەوە لە بابەتی یەکەم، چووە ئەو شوێنەی کە تۆ دەتەوێت، بۆیە تۆش دەبێت لە کاتی بابەت نووسین دا دڵنیا بیت کە هیچ کلاسێک بە ناوی span6 هەڵنابژێریت، یان ئەوەتە دەستکاری Template ـەکەت بکە و ئەوەی کە پەیوەندی بە ئەو بەشەوە هەیە و وشەی span6 تێدا بەکار براوە بیسڕەوە.\nhttp://www.webchinupload.com/f/2016-08/ … 13e040.jpg\nسەرەتا کۆپیەک لەم پەڕگە وەربگرە دواتر هەر لەم پەڕگە دا\nhttp://www.ge4c.com/templates/velocity/ … onsive.css\nلە هێلی ٢٣٢\nwidth بسرەوە، چاک دەبێت ئەگەر کار نەکاتە سەر بەشەکانی تر، چونکە ئەم width ــە بۆ زۆر کلاس بەکار براوە، ئەگەر کاری کردە سەر بەشەکانی تر پێمان بلێ تا ناوی ئەو کلاسەی بابەتەکانی ڕێک خستووە لێی دەر بکەین.\nزۆر سوپاس كاك رەوان ، كاك ئاسۆ ، كيشەى نەما دەستان خۆش.\nكاك رەوان Width ەكانم لابرد چاك بوو و كيشەى ترى دروست نەكرد.\nدووبارە سوپاس دەستان خۆش.


بزانە خەلیفەی نوێی داعش پەیوەندی چی بە تورکیاوە هەیە\nخەلیفەی نوێ داعش تورکمانەو براکەی نوێنەری بەرەی تورکمانییە لە تورکیا\nخەلیفەی نوێی داعش کە جێگرەوەی ئەبو بەکر بەغدادی دەبێت، نازناوی هاشم ئەلقوریشیەو خەڵکی تەلەعفەرە.\nهاشم ئلقورەیش کە بە حاجی عەبدوڵاش ناسراوە لە ئەسڵدا خۆی ناوی محەمەد عەبدوڵایەو خەڵکی تەلەعفرەو، بەیەکێک لە هەرە توندڕوەکانی ناو سەرکردەکانی داعش ناسراوە، هاوکات دەستی گەورەو دیاری هەبووە لە جێنۆسایدکردنی ئێزیدیەکاندا.\nبەپێی راپۆرتێکی رۆژنامەی ناسراوی بەریتانی " گاردیان"، برایەکی ئەبو ئیبراهیم هاشم ئەلقورەیشی لەنێو بەرەی تورکمانیدایەو نوێنەری ئەو حیزبە عێراقییەیە لە تورکیا. هاشم بە کەسە نزیکەکانی ئەبوبەکر بەغدادی ناسراوە، سەرکردەی پێشووی داعش کە لە سوریا لە بۆردومانێکی فڕۆکەکانی ئەمەریکادا کوژرا.\nخەلیفە نوێکەی داعش دەرچووی زانکۆی موسڵە، لە شەڕی داعشیشدا لەلایەن ئەمەریکاوە داواکراوە و خەلآتی مادیش دانراوە بۆ ئەو کەسەی زانیاری دەدات بەئەمەریکا لەسەر ناوبراو.\nئەم خەلیفە نوێیە وەک میدیا رۆژئاواییەکان ئاماژەی بۆ دەکەن سەرکردایەتی دەستەیەکی گەنج لە داعش دەکات، چونکە بەهۆی شەڕی چەند ساڵەی ئەو رێکخراوە لەگەڵ هاوپەیمانی دژی داعش و شەڕی حکومەتی سوریاو رووسیاوە زۆربەی سەرکردە کۆنەکانیان کوژراون.\nئه‌م بابه‌ته 1188 جار خوێنراوه‌ته‌وه\nڤیدیۆ.. هێزە ئەمنییەکان لەو قوتابیانەی ماستەرو دکتۆرا دەدەن کە لەدەرەوەی هەرێم گەڕانەوە\nکوێستان خوسرەوی بە وێنەکانی هەوادارانی سەرسام دەکات\nوێنە.. هەودا ئەحمەد وێنەیەکی سەرنجڕاكێشی بڵاوکردەوە


فۆڕمی تۆمارکردنی بابەت | 10-05-2017\n- شەوی ڕابردوو، هێزەکانی پۆلیسی تورک هەڵیانکوتایە سەر ماڵی هاوڵاتیان لە چەلێ و حەوت ئەندامی هەدەپەیان دەستگیرکرد، کە #حەلیمە شیشەک#، هاوسەرۆکی هەدەپەی چەلێش لەناویاندایە. حەلیمە شیمشەک، هاوسەرۆکی هەدەپەی شارۆچکەی چەلێ، فاتما گونەش، شەعبان دەمیرۆغڵو، فواد یڵماز، ڕەمەزان چەتینکایا، ئەحمەد ئەردەم و ئەحمەد یڵدز ئەو حەوت ئەندامەی هەدەپەن کە دەستگیرکراون. - ئێوارەی ئەمڕۆ لەبەردەم بینای #یەکێتی نوسەرانی کورد#- لقی سلێمانی، لە #شەقامی سالم#، لە مەراسیمێکدا، پەردە لەسەر پەیکەری #پیرەمێرد#ی شاعیر لادرا، کە لەلایەن پەیکەرساز #چێنەر نزار#- ەوە سازێندرا بوو. - چەند پەرلەمانتارو ئەندامی باڵای پارتی دیموکراتی گەلان- هەدەپە، لە بەردەم دادگای دەستووری بنەڕەتی تورکیا گردبووەنوە بۆ دەربڕینی ناڕەزایی بەرامبەر بە زیندانیکرانی هاوسەرۆکان و پەرلەمانتارانی هەدەپە. - بەرپرسی نووسینگەی رزگارکردنی رفێندراوانی دەستی داعش رایگەیاند، لە ماوەی بیست وچوار کاتژمێری رابردوودا دوو منداڵی ئێزدی لە شاری موسڵ لە دەستی چەکدارانی داعش رزگارکراون. - نورسەل ئایدۆوان، پەرلەمانتاری پارتی دیموکراتی گەلان (هەدەپە) لەلایەن دادگای سزا قورسەکانی دووەمی دیاربەکرەوە تۆمەتی پڕوپاگەندەکردن بۆ گروپی تیرۆرستی و بەشداریکردن لە رێپێوان و گردبوونەوەکانیاندا و هاوکاریکردنیان روبەڕووکراوەتەوە. لەسەر ئه و تۆمەتەش دادگا بڕیاری دەستگیرکردنی بۆ ماوەی چوار ساڵ و 8 مانگ هەروەها لابردنی لەسەر کارەکەی وەک ئەندام پەرلەمان بۆ دەرکرا. - وتەبێژی دەستەی سەربەخۆی مافی مرۆڤ دەڵێت هەرێمی کوردستان لەبەردەم داڕمانی ئاسایشی کۆمەڵایەتیدایە، ئەگەر کێشەکان چارەسەر نەکرێن، وەک قەیرانی ئابوری و سیاسی و کۆنتڕۆڵی دیاردەی چەکداری نەکرێت بەتەواوی ئاسایشی کۆمەڵایەتی لەکوردستان نامێنێت. - سەرۆکی ویلایەتە یەکگرتووەکانی ئەمریکا رەزامەندی لەسەر هاوکاریکردنی شەڕڤانانی کورد و پەرچەککردنیان دەردەبڕێت. - یەکینەکانی پاراستنی گەل (#یەپەگە#) بڕیارەکەی ویلایەتە یەکگرتووەکانی ئەمەریکا بۆ پڕچەککردنی هێزەکانیان بە مێژویی ناودەبەن. - وەزیری ناوخۆی حکومەتی هەرێمی کوردستان بەنوسراوی فەرمی عومەر ئەحمەد ئەمین ناسراو بە (عومەر قەڵادزەیی)، جێگری پارێزگاری سلێمانی، کە لە فراکسیۆنی یەکێتی نیشتیمانی کوردستان-ە، دەستنیشنا کرد، بۆ ئەوەی لە جیاتی سەردار قادر، کە پۆستی لە بری پارێزگاری سلێمانی هەبوو، کارەکانی پارێزگای سلێمانی ڕاپەرێنێت. - حەیدەر عەبادی سەرۆک وەزیرانی عێراق رایگەیاند، ئه و کەسانەی جێگری بەڕێوەبەری کۆمپانیای غازی باکوریان لەکەرکوک کوشت، سەر بە پۆلیسی سلێمانین. محەمەد یونس جێگری بەڕێوەبەری کۆمپانیای غازی باکور رۆژی 02-05-2017، لەگەڵ پاسەوانەکەی لەنزیک خاڵکی پشکنینی یەکی حوزەیران لەکەرکوک تەقەیان لێکراوه و بەهۆیەوە هەردوکیان کوژران.


نوێنەرایەتی حکومەتی هەرێمی کوردستان - تاران - نازم ده‌باغ: ئه‌م فیدراڵییه‌ی هه‌رێمی كوردستان له تاران داڕێژراوه و حاجی قاسم دایڕشتووه\nنازم دەباغ: بەرەوپێشچوون و گەشەسەندن پێویستی بە یەکێتی تەواویی پارت و گرووپەکان هەیە\t- سێ شەممە, 29 ئەیلول 2020 17:11\nنازم دەباغ: ئەمریکا هەڕەشەکەى جێبەجێبکات قورسە هەرێم بێلایەن بمێنێتەوە\t- دوو شەممە, 28 ئەیلول 2020 01:18\nرووداو - هه‌ولێر\nنازم ده‌باغ، نوێنه‌رى حكومه‌تى هه‌رێمى كوردستان لە تاران له به‌شى دووه‌مى ئه‌م هه‌ڤپه‌یڤینه‌دا له‌گه‌ڵ هه‌فته‌نامه‌ى (رووداو) زانیاریى زیاتر له‌باره‌ى په‌یوه‌ندیى كورد و قاسم سوله‌یمانى، فه‌رمانده‌ى پێشووى فه‌یله‌قى قودسى ئێران ئاشكرا ده‌كات و ده‌ڵێت له‌دواى ریفراندۆم و رووداوه‌كانى 16ى ئۆكتۆبه‌ر په‌یوه‌ندییه‌كى به‌هێزى له‌گه‌ڵ كورد دروستكرد. هه‌روه‌ها ده‌ڵێت كه ئێرانییه‌كان پێیانڕاگه‌یاندووه ئه‌و دوو مووشه‌كه‌ى ئاراسته‌ى هه‌ولێر كران له‌لایه‌ن ئه‌وانه‌وه نه‌بووه و ده‌شڵێت "حكومه‌تى هه‌رێمى كوردستان ده‌زانێ كێ ئه‌و كاره‌ى كردووه".\nرووداو: له دوای ریفراندۆم و رووداوه‌كانی 16ی ئۆكتۆبه‌ر، نزیكبوونه‌وه‌یه‌ك له نێوان پارتی دیموكراتی كوردستان و ئێران هه‌بوو، تۆ ئاگاداری ئه‌مه بووی؟\nنازم ده‌باغ: به‌ڵێ من پێموایه نزیكبوونه‌وه‌ی یه‌كه‌م له‌گه‌ڵ براده‌رانی پارتی بوو، به‌تایبه‌تیش حاجی خۆی دانیشتنی تایبه‌تی كردووه، هه‌وڵدرا په‌یوه‌ندییه‌كان ئاسایی بكرێنه‌وه، چونكه ئێران بڕوای به‌وه نییه دژایه‌تی گه‌لى كورد بكات. له عێراقدا ئه‌وه‌ى زۆر گرنگه هاوپه‌یمانیى كورد و شیعه‌یه، هاوپه‌یمانیى زۆرینه‌ى شیعه‌یه بۆ ئه‌وه‌ی بتوانێ هاوپه‌یمانی له‌گه‌ڵ زۆرینه‌ی كورد بكات كه بریتین له یه‌كێتی و پارتی، له‌گه‌ڵ به‌شێك له سوننه، چونكه ئه‌گه‌ر ئه‌و هاوپه‌یمانییه نه‌بێ، ناتوانرێ هاوسه‌نگی له عێراق بپارێزرێ.\nرووداو: تۆ ئاگادارى ئه‌و په‌یوه‌ندییه بوویت؟\nنازم ده‌باغ: ئاگادار نیم كه بڵێ وا ده‌چم بۆ ئه‌وێ. پێش نەخۆشکەوتنی مام جه‌لال ته‌یاره‌كه‌ی حاجی قاسم له سلێمانی ده‌نیشته‌وه، به‌ڵام له دوای نەخۆشکەوتنی مام جه‌لال، ته‌یاره‌كه‌ی له هه‌ولێر ده‌نیشته‌وه.\nرووداو: بۆچوونی حاجی قاسم له‌سه‌ر پارتی چی بوو؟\nنازم ده‌باغ: هه‌میشه بۆچوونی له‌سه‌ر هه‌موو لایه‌نه سیاسییه‌كان باش بووه و به‌پێویستی زانیوه حیزبه‌كان ته‌با بن. به‌تایبه‌تیش هه‌میشه پێی باش بوو یه‌كێتی و پارتی په‌یوه‌ندییه‌كانیان باش بێ.\nرووداو: بۆچوونى له‌سه‌ر مام جه‌لال چی بوو؟\nنازم ده‌باغ: هه‌میشه به پیاوێكى مه‌رد و نیشتیمانپه‌روه‌ر و دڵسۆز و راستگۆ و به وه‌فاى ده‌زانی. حاجى قاسم ده‌یگوت ئه‌و مام جه‌لاله‌م بۆیه خۆشده‌وێ چونكه له‌لاى ئه‌مریكییه‌كان تا سه‌ر ئێسقان به‌رگرى له ئێرانییه‌كان ده‌كات، له‌لاى ئێمه‌ش تا سه‌ر ئێسقان به‌رگری له ئه‌مریكییه‌كان ده‌كات. ده‌یگوت نه‌ك وه‌كو هه‌ندێك كه‌س، لاى من قسه به ئه‌مریكییه‌كان ده‌ڵێت و له‌لاى ئه‌وانیش قسه به ئێران ده‌ڵێت.\nرووداو: ئه‌ی بۆچوونی له‌سه‌ر مه‌سعود بارزانی چی بوو؟\nنازم ده‌باغ: كاك مه‌سعودی به پیاوێكی راستگۆ ده‌زانى. وه‌ك گوتم یه‌كێك بوو له‌و سه‌ركردانه‌ى به كاریزماى ده‌زانى.\nرووداو: ئه‌ى رای له‌سه‌ر نێچیرڤان بارزانى چى بوو؟\nنازم ده‌باغ: كاك نێچیرڤانی خۆشده‌ویست.\nرووداو: له هیچ دانیشتنێكى قاسم سوله‌یمانی و نێچیرڤان بارزانیدا به‌شداربووى؟\nنازم ده‌باغ: به‌ڵێ، له‌سه‌ر یه‌ك مێزیش نانمان خواردووه له ئێران. جاری وا هه‌بووه كاك نێچیرڤان هاتووه بۆ ئێران به كاك عه‌بدوڵڵا ئاكره‌ییم گوتووه بۆم روون بكه‌وه وه‌كو سه‌رۆكی حكوومه‌ت هاتووه یان جێگری سه‌رۆكی پارتی، ئه‌گه‌ر وه‌ك سه‌رۆكی حكومه‌ت هاتووه، پێشم نه‌ڵێى دێم بۆ كۆبوونه‌وه، چونكه من نوێنه‌ری حكومه‌تم، به‌ڵام ئه‌گه‌ر وه‌ك پارتی هاتووه بانگیشم بكات نایه‌م، چونكه نامه‌وێ سبه‌ی شتێ له كۆبوونه‌وه‌كه ده‌ربچێ و بڵێن نازم بووه. من بۆ مام جه‌لالیش دانیشتن هه‌بووه پێش ئه‌وه‌ی مام جه‌لال پێم بڵێ خۆم هه‌ستاوم رۆیشتووم، گوتوویه‌تی بۆ ده‌ڕۆی؟ گوتوومه زۆر تایبه‌ته به خۆتان. حاجی قاسم و كاك نێچیرڤان و عادل عه‌بدولمه‌هدی دانیشتوون، منیش له‌وێ بووم، مۆڵه‌تم وه‌رگرتووه و چوومه‌ته ده‌ره‌وه.\nرووداو: به كوژرانى حاجى قاسم، ده‌ستی ئێران له عێراق كورت ده‌بێته‌وه، یان كوشتنی قاسم سوله‌یمانی و سه‌ركرده‌ی دیاری حه‌شدی شه‌عبی ئه‌بومه‌هدی موهه‌ندیس، زیاتر شیعه‌كانی عێراق له ئێران نزیك ده‌كاته‌وه؟\nنازم ده‌باغ: من به‌شبه‌حاڵی خۆم به حاجی قاسم ناڵێم كوژراو، ده‌ڵێم شه‌هید، چونكه پیاوێكی موجاهید بووه بۆ وڵاته‌كه‌ی خۆی، ئه‌گه‌ر بڵێین كاریگه‌ری نییه هه‌یه‌تی. چونكه ئه‌م پیاوه له سه‌ره‌تای وه‌رگرتنى ئه‌ركه‌كه‌ى تا ئه‌و كاته‌ی شه‌هید بووه، ئاگاداری هه‌موو هه‌ڵسوكه‌وت و تێكه‌ڵاوییه‌ك و په‌یوه‌ندییه‌ك بووه له‌گه‌ڵ سه‌ركرده‌كانى كورد، به‌تایبه‌تى له‌گه‌ڵ مام جه‌لال و كاك مه‌سعود، بۆیه كابرایه‌كی دیكه كه دێته جێگاكه‌ی ئه‌گه‌رچی ده‌گوترێ جێگر، به‌ڵام باوه‌ڕكه من له هیچ كۆبوونه‌وه‌یه‌ك له‌گه‌ڵ حاجی قاسم نه‌مبینیوه، شه‌خسی نایناسم و دانیشتنم له‌گه‌ڵی نه‌بووه.\nرووداو: جێگره‌وه‌ی حاجی قاسم ده‌توانێ وه‌ك ئه‌و له كورد نزیك بێ؟\nنازم ده‌باغ: پێموایه ئه‌گه‌ر بیه‌وێ ده‌توانێ، حاجی قاسم چۆن سه‌ره‌تا بوو به خاوه‌نی ئه‌وه؟ خۆ سه‌ره‌تا كه‌سی نه‌ده‌ناسی. هه‌موو كه‌س بیه‌وێ ئیشی باش بكات، ده‌توانێ.\nرووداو: بۆچوونێك هه‌یه كه قاسم سوله‌یمانی رۆڵی هه‌بووه له ره‌واندنه‌وه‌ی ئه‌و نیگه‌رانیانه‌ی جاروبار له نێوان پارتی و یه‌كێتی دروست ده‌بوون، چونكه به‌لای ئێرانه‌وه كوردستانێكی سه‌قامگیر گرنگتر بووه له كوردستانێكی نائارام، به‌ڵام ئه‌و بۆچوونه‌ش هه‌یه كه ده‌ڵێت قاسم سوله‌یمانی هه‌رگیز له‌گه‌ڵ كوردستانێكی به‌هێزدا نه‌بووه، چونكه ترسی هه‌بووه له جیابوونه‌وه‌ی كورد له عێراق، كام بۆچوونه‌یان رێی تێده‌چێ له‌ڕاستییه‌وه نزیك بێ؟\nنازم ده‌باغ: دوو شت هه‌یه، یه‌كه‌میان بڵێین ترسی نه‌بووبێ، ترسی هه‌بووه، بۆ؟ ئه‌وه‌تا نموونه‌ى ریفراندۆممان هه‌یه، له ریفراندۆمیشدا زۆری ئاگاداركردینه‌وه كه نه‌یكه‌ین، به‌ڵام له دوای ریفراندۆمیش باشترین په‌یوه‌ندی دروست كرد.\nرووداو: كه‌واته قاسم سوله‌یمانی ترسی جیابوونه‌وه‌ی كوردستانی له عێراق هه‌بوو؟\nنازم ده‌باغ: بڵێین ترسی نه‌بووه هه‌یبووه، به‌ڵام هه‌میشه ئه‌و رۆڵه‌شی هه‌بووه كه ئه‌و نیگه‌رانیانه‌ی دروست بووه، چ له‌لایه‌ن یه‌كێتی و پارتی و هه‌تا حیزبه‌كانی دیكه له بابه‌تی یه‌كگرتووی ئیسلامی، كۆمه‌ڵی ئیسلامی، حیزبی سۆشیالیست و بزووتنه‌وه‌ی ئیسلامی. ته‌نانه‌ت له‌مدواییه گۆڕانیش، له‌گه‌ڵ هه‌مووان ئه‌و هه‌وڵه‌ی هه‌بووه. له‌سه‌ر ئه‌و مه‌بده‌ئه‌ی كه كوردستانێكی سه‌قامگیر بۆ ئێران دراوسێیه‌كی باش ده‌بێ.\nرووداو: واته ئه‌و له‌گه‌ڵ كوردستانێكى به‌هێزدا بوو؟\nنازم ده‌باغ: دوو به‌هێز هه‌یه، ئه‌و به‌هێزییه‌ى رامانده‌كێشێ بۆ ریفراندۆم، یان ئه‌و به‌هێزییه‌ی رامانده‌كێشێ بۆ پارێزگاری له‌و ئه‌زموونه‌ى هه‌مانه. حه‌ز ده‌كه‌م بۆ مێژوو شتێكت پێ بڵێم، ئه‌و سیسته‌مه‌ی كه ئێستا له هه‌رێمی كوردستان هه‌یه و پێیده‌گوترێ فیدراڵیزم، له تاران داڕێژراوه. ئه‌و حاجی قاسمه دایڕشت و به پشتیوانیی ئه‌و بوو. له كۆبوونه‌وه‌ی یه‌كه‌م من به‌شدار بووم، مام جه‌لال بوو له‌گه‌ڵ سەید محەممەد باقر حه‌كیم. بۆ كوردی سووریاش من نوێنه‌ری یه‌كێتی بووم له‌و كۆبوونه‌وه‌یه كه په‌كه‌كه و پارتیشی تێدا بوو، عه‌بدولحه‌كیم به‌شار و ساڵح موسلیمیش هاتن بۆ تاران، چ به‌رنامه‌یه‌كیان بۆ به‌ره‌ی كوردستانی له عێراق دانا هه‌مان به‌رنامه‌یان بۆ سووریاش دانا، به‌داخه‌وه تێكچوو.\nرووداو: ئێران بۆ به‌رنامه بۆ باشوور و رۆژئاوا داده‌نێ، بۆ به‌رنامه‌یه‌كی هاوشێوه‌ی ئه‌وه بۆ رۆژهه‌ڵاتی كوردستان دانانێ؟\nنازم ده‌باغ: وه‌ڵامى ئه‌و پرسیاره جارێ له‌لاى ئێمه نییه. به‌س ئه‌وه‌نده ده‌توانم بڵێم كه ته‌جروبه‌ی حاجی قاسمیش ئه‌وه‌ی سه‌لماند، له ئێران ئێرانچێتی هه‌یه، واته كوردێك یان بلوجێك یان عه‌ره‌بێك یان ئازه‌رییه‌ك ئه‌وه‌نده‌ی ئێرانچێتى ده‌كات ئه‌وه‌نده بیر له جیابوونه‌وه ناكاته‌وه، كوردیش وایه.\nمن رێزم بۆ هه‌موو براده‌رانی كوردی ئێران هه‌یه، به‌ڵام حزووریان به‌و ئه‌ندازه‌یه نییه، چونكه تۆ ده‌بێ خۆت فه‌رز بكه‌ی، ئه‌گه‌ر ئه‌وه‌ت كرد دوژمن ناتوانێ فه‌رامۆشت بكات، بۆ نموونه په‌یه‌ده له سووریا به‌م سیاسه‌ته ناوچه‌كانی كوردستانیان پاراست له تیرۆر، مه‌وقیعێكی جوگرافیی سیاسییان دروستكرد، خه‌ڵك ناتوانێ فه‌رامۆشیان بكات. ئه‌وانه‌ى رۆژهه‌ڵات تا ئێستا نه‌یانتوانیوه یه‌كگرتوو بن. بۆ نموونه حیزبى دیموكرات له جیاتى ئه‌وه‌ى وه‌ك خۆى مابایه‌وه، ئێستا بووه‌ته سێ حیزب.\nرووداو: ده‌گوترێ زۆرجار مام جه‌لال و كاك مه‌سعود به قاسم سوله‌یمانییان گوتووه "نا"، ئه‌و قبوڵی كردووه، له‌به‌رچی قبوڵی ده‌كرد، چونكه ئه‌وانه‌ی به قاسم سوله‌یمانییان ده‌گوت "نا"؟ زۆرجار چاره‌نووسێكی خراپ چاوه‌ڕێی ده‌كردن..\nنازم ده‌باغ: حاجی قاسم پیاوێكی موئه‌ده‌ب بوو، له زۆر كۆبوونه‌وه دانیشتووه چ به ته‌نیا چ له‌گه‌ڵ شانده‌كانی حكومه‌ت، گوێگر بوو، قسه‌كانی كۆده‌كرده‌وه، بۆچوونێكى ده‌دا، ده‌تتوانی بۆچوونه‌كه‌ى راسته‌وخۆ وه‌ربگری، چونكه له هه‌مووى تێده‌گه‌یشت. به كورتی و پوختی قسه‌ی ده‌كرد، له هه‌مانكاتیش بۆ نموونه بۆ مه‌سه‌له‌ى ریفراندۆم، من خۆم گوێم له حاجى قاسم بوو گوتى من گله‌یی له كاك مه‌سعود ناكه‌م بۆ ریفراندۆم، پێمگوت: مه‌یكه. گوتی: ده‌یكه‌م. گوتمان زه‌ره‌ر ده‌كه‌ی. گوتی: با بیكه‌م، كه‌واته ئه‌وه یه‌ك له (نا)یه‌كان بوو، به‌ڵام باسى خه‌ڵكی دیكه‌ی كرد كه به‌ڵێنیان پێدابوو به‌شدارى له ریفراندۆم نه‌كه‌ن و كه‌چى كردیشیان.\nرووداو: باسی نامه‌یه‌كی قاسم سوله‌یمانی ده‌كرێ كه كاتى خۆى بۆ مام جه‌لال و كاك مه‌سعودی ناردووه، گوتوویه‌تی ئه‌گه‌ر بتانه‌وێ نووری مالیكی لابده‌ن لێتان قبوڵ ناكه‌م..\nنازم ده‌باغ: دوو نامه بوون. یه‌كێك بۆ مام جه‌لال و یه‌كێكیش بۆ كاك مه‌سعود. هه‌ردوو نامه‌كه من گه‌یاندمن. كه نامه‌كه‌م دایه مام جه‌لال، گوتی نازم هه‌ر خۆشت بیبه بۆ كاك مه‌سعود.\nرووداو: نامه‌كه چى تێدابوو؟\nنازم ده‌باغ: هیچ هه‌ڕه‌شه‌یه‌كى تێدا نه‌بوو. نه‌خشه‌ڕێگه‌ى تێدا بوو، قسه‌كه‌ی وابوو گوتی ئه‌گه‌ر مالیكیش بگۆڕن به ساڵێكی دیكه حكومه‌تتان بۆ پێكنایه‌ت. ئه‌و كۆبوونه‌وه‌یه‌ی موقته‌دا سه‌در و كاك نێچیرڤان بارزانى له تارانه‌وه موقته‌دا سه‌دری هێنایه هه‌ولێر، ئه‌و رۆژه له مه‌كته‌بی سیاسی له هه‌ولێر مام جه‌لال و موقته‌دا و كاك مه‌سعود له‌وێ دانیشتبوون، بڕیار درا متمانه له مالیكی وه‌ربگیرێته‌وه، له سه‌ره‌تاوه تا كۆتایی له‌وێ بووم.\nرووداو: هه‌ندێك له شرۆڤه‌كاران (ئیسماعیل قائانی) به مه‌ترسی ده‌زانن بۆ كورد، چونكه په‌یوه‌ندی له‌گه‌ڵ كورد نییه، ره‌نگه وه‌كو قاسم سوله‌یمانیش نه‌بێ كه له زۆر وێستگه‌دا له كوردی قبوڵ كردووه، تۆ له‌و باوه‌ڕه‌دای به‌و رادده‌یه توند بێ؟\nنازم ده‌باغ: به دڵنیاییه‌وه كاك نێچیرڤان بۆ ده‌توانێ ببێته جێگری كاك مه‌سعود! ئه‌و كابرایه‌ش كه جێگری حاجی قاسمه حه‌تمه‌ن ده‌بێ لێی راببینرێ. ئه‌و ئه‌رشیفه‌ی كه حاجی ئاماده‌ی ده‌كات له جێگره‌وه ده‌چێ بۆ كه‌ناڵه‌كانی دیكه‌ى ئێران. نامه‌كان كه له فه‌رمانده‌ی قودس چووه بۆ ده‌وڵه‌ت به ئیمزای قائانی بووه.\nدواتر بۆ به مه‌ترسی بزانرێ! من یه‌ك شت ده‌ڵێم و به‌رپرسم له‌و قسه‌یه، به‌و ئه‌زموونه‌ى كه چه‌ند ساڵه له ئێران هه‌مه، هه‌موو ئه‌وانه‌ی له ده‌وروبه‌ری حاجین، پیاوی راستگۆن و رێزی تایبه‌تیان بۆ كورد هه‌بووه. بۆیه ده‌بێ ئه‌میش وابێ، چونكه كورد فاكته‌رێكه ناتوانی ده‌ستبه‌رداری بی، ده‌بێ له‌گه‌ڵی بی.\nرووداو: رایه‌ك هه‌یه كه ئه‌وه‌ی هه‌رێمی كوردستان له به‌غدا به‌ده‌ستی ده‌هات له رێگه‌ی قاسم سوله‌یمانی بوو، ئایا به نه‌مانی قاسم سوله‌یمانی، كورد ده‌توانێ وه‌كو جاران خاڵ له به‌غدا وه‌ربگرێ؟\nنازم ده‌باغ: هه‌مووی له رێگه‌ى ئه‌و نه‌بووه، به‌ڵام به پشتیوانیی ئه‌و بووه، به پشتیوانى وڵاتانی دیكه بووه. له هه‌مووی گرنگتر ئه‌م ئه‌زموونه‌ى هه‌رێمی كوردستانه. له‌وه‌ش گرنگتر ته‌نیا شتێك كه ده‌توانێ پارێزگاری له ده‌ستكه‌وته‌كانی كورد بكات یه‌كبوونی نێوماڵى كورده.\nرووداو: هه‌م به‌رپرسانی سوپا و ده‌وڵه‌ت، هه‌م رۆژنامه‌كانی ئێران ته‌نیا باسیان له مووشه‌كبارانكردنی بنكه‌ی عه‌ین ئه‌سه‌د كرد، باسیان له‌و دوو مووشه‌كه‌ی هه‌ولێر نه‌كرد، تۆ له‌وباره‌یه‌وه هیچ قسه‌یه‌كت له‌گه‌ڵ لایه‌نی ئێرانی كرد كه ئامانجیان له‌و دوو مووشه‌كه‌ی هه‌ولێر چی بووه؟\nنازم ده‌باغ: ئه‌وه‌ی به من راگه‌یه‌نراوه و له رۆژی یه‌كه‌م په‌یامیشم بۆ حكومه‌ت نارد، به منیان گوت و ناوی به‌رپرسه‌كه‌شم هێناوه بۆ ئه‌وه‌ی بزانن كێیه. گوتیان ئه‌و مووشه‌كانه‌ی بۆ هه‌ولێر هاتوون مووشه‌كی ئێمه نین، سوپا ده‌ڵێ هیچى هى ئێمه نییه. لای حكومه‌تی هه‌رێمی كوردستان دیاره كێ ئه‌و كاره‌ى كردووه.\nرووداو: هه‌ندێك له شرۆڤه‌كاران وای لێكده‌ده‌نه‌وه كه ئه‌و دوو مووشه‌كه په‌یامێك بووه بۆ هه‌رێمی كوردستان كه ئه‌گه‌ر بچنه به‌ره‌ی ئه‌مریكا ئه‌وه ئێوه‌ش پارێزراو نابن..\nنازم ده‌باغ: ئێران خۆی په‌یامی بۆ ئێمه ناردووه كه عێراق به هه‌رێمیشه‌وه، یه‌كه‌یه‌كی سیاسی و جوگرافی و نیزامییه، جیاوازیى نێوان هه‌ولێر و به‌غدا و عه‌ین ئه‌سه‌د نییه. بڕیاری په‌رله‌مان هه‌موو عێراق به كوردستانیشه‌وه ده‌گرێته‌وه.\nمن ناچارم، وه‌ك نوێنه‌ری حكومه‌تی هه‌رێم حیساب بۆ په‌یامه‌كه بكه‌م. شاره‌زاییم له‌سه‌ر توانای مووشه‌كه‌كانی ئێران نییه. مووشه‌كه‌كانی هه‌م له ئارامكۆ، هه‌م له فڕۆكه بێ فڕۆكه‌وانه‌كان كه خستیان، هه‌تا ئه‌وه‌ی كه له عه‌ین ئه‌سه‌دیان داوه، روونه ناكرێ مووشه‌كێك ئه‌وه‌نده دوور له ئامانجه‌كه‌ى بكه‌وێته خواره‌وه. یان دوو مووشه‌كه یه‌كێكیان نه‌ته‌قێ، شتی وا ده‌بێ؟! ئه‌گه‌ر بۆ تۆقاندنیش بێ ئه‌وه شتێكی دیكه‌یه، چونكه سیاسه‌ت دایك و باوكی نییه.\nرووداو: له‌دوای كوژرانی قاسم سوله‌یمانی، میدیای ئێرانی هێرشی توندی كرده سه‌ر هه‌رێمی كوردستان، رۆژنامه‌ی كه‌یهان هه‌واڵێكی له‌باره‌ی په‌یوه‌ندییه ته‌له‌فۆنییه‌كه‌ی نێوان مه‌سروور بارزانی و مایك پۆمپه‌یۆ بڵاوكرده‌وه، دواتریش حكومه‌تی هه‌رێمی كوردستان هه‌واڵه‌كه‌ی ره‌تكرده‌وه، میدیای ئێرانی بۆچی هه‌رێمی كوردستان به ئامانج ده‌گرێ؟\nنازم ده‌باغ: به‌داخه‌وه من ده‌ڵێم به‌رپرسانی حكومه‌تی هه‌رێمى كوردستان و لایه‌نه سیاسییه‌كان زۆر به دره‌نگ هاتنه ده‌نگ، ئه‌وه‌ی بۆ ئه‌و له ئێران كرا، بۆ ئیمام خومه‌ینیش نه‌كرا، چونكه حاجی قاسم ببووه ره‌مزێك بۆ ئه‌و ئێرانییه پاكه‌ی له ده‌ره‌وه‌ی سنوور به‌رگریی له ئێران ده‌كرد. دووه‌م كه‌سێكى گه‌نده‌ڵ نه‌بووه، سه‌روه‌تی كۆنه‌كردووه‌ته‌وه. خاڵێكی دیكه‌ش كه گرنگه، حاجی قاسم له هیچ كێشه‌یه‌كی ناو ئێران تێوه‌نه‌گلاوه، دژی ئۆپۆزیسیۆنی ئێرانی نه‌بووه. چونكه ئیشه‌كه‌ی ئه‌و له ده‌ره‌وه‌ی سنوور بووه.\nرووداو: كه‌واته هۆكاری هێرشی میدیای ئێرانی ئه‌وه بوو كه هه‌رێمى كوردستان هاوسۆز نه‌بوو؟\nنازم ده‌باغ: هه‌ڵوێسته‌كه‌ی كه‌م بوو. پێموایه هه‌رێمى كوردستان غه‌دری له قاسم سوله‌یمانی كرد. جا حه‌ز ده‌كه‌ی كاك مه‌سعود، كاك مه‌سروور و كاك قوباد لێره گوێیان لێبێ، بۆچی؟ بۆ نموونه له نامه‌ی یه‌كێك له به‌رپرسه‌كاندا ده‌ڵێ حاجى قاسم له رووداوێكدا بووه قوربانی. ئێ ئه‌گه‌ر حاجی قاسم له رێگای سه‌فه‌ر و گه‌ڕانیش ئۆتۆمبێله‌كه‌ى وه‌رگەڕابا! نابێ وا بنووسى. به‌داخه‌وه، كاك مه‌سعود و كاك مه‌سروور هه‌ر قسه‌یان نییه و په‌یامیان نییه تا ئێستا، نه‌شمبیستووه په‌یامیان ناردبێ، ئینشائه‌ڵڵا قسه‌كه‌م وا نه‌بێ.\nرووداو: قاسم سوله‌یمانی به ئه‌ندازیاری ئه‌و رێككه‌وتنه‌ی نێوان حیزبی دیموكرات و كۆمه‌ڵه‌كان داده‌نرێ كه ئه‌وان كێشه بۆ ئێران دروست نه‌كه‌ن و ئێرانیش كاری به‌وان نه‌بێ له هه‌رێمی كوردستان، ته‌نانه‌ت خۆت له هه‌ڤپه‌یڤینه‌كه‌ی (همشهری جوان) ئاماژه‌ت به‌وه‌دابوو كه سوله‌یمانی بووه هۆی سه‌رگرتنی ئه‌و رێككه‌وتنه، به نه‌مانی قاسم سوله‌یمانی چاره‌نووسی ئه‌و رێككه‌وتنه چی ده‌بێ؟\nنازم ده‌باغ: له سه‌ره‌تای دروستبوونی په‌یوه‌ندی یه‌كێتی و ئێران له ساڵی 1985 ، له زۆربه‌ی دانیشتنه‌كانی نێوان كۆماری ئیسلامی و یه‌كێتی به‌شداربووم. یه‌كێتى له‌گه‌ڵ ئێران رێككه‌وتووه كه هێزه كوردییه‌كان له ناوچه‌كه‌ی ئێمه‌ن، حكومه‌تى عێراق ئه‌وانى هێناوه، له‌به‌ر ئه‌وه‌ی دوژمنی كورد هێناونى، ناكرێ ده‌ریانبكه‌ین، بۆیه وه‌ك میوان وه‌ریانده‌گرین، به‌ڵام ده‌بێ رێككه‌وتنێك بكرێ نه ئێوه له ناوچه‌ی ئێمه په‌لاماریان بده‌ن نه ئه‌وانیش له ناوچه‌ی ئێمه په‌لاماری ئێوه بده‌ن، ئه‌م رێككه‌وتنه كرا. ئه‌وه‌ی سه‌ركێشی كرد موجاهیدینی خه‌لق بوو كه له گوندى سه‌فره و زه‌روون بوون. چوومه لایان و قسه‌م له‌گه‌ڵ كردن زۆر بێمنه‌ت قسه‌یان كرد، منیش هۆشداریم دانێ و گوتم ده‌بێ له ماوه‌ى 24 سه‌عات ئێره جێبهڵێن. كه رۆیشتن هه‌موو باره‌گاكانیان ته‌قانده‌وه، ته‌نانه‌ت چه‌ندین به‌یاننامه‌یان له پاریس له‌دژى من ده‌ركرد. كه چوومه پاریس و داواى مافى په‌نابه‌ریم كرد، به هه‌فته‌یه‌ك وه‌رمگرت، چونكه پێویستم به ئیسپات نه‌بوو، بوو به خێر بۆ من، دوای ئه‌وه چه‌ندینجار شه‌ڕ بوو له نێوان لایه‌نه سیاسییه‌كان. ئاخر شت له ناوچه‌ی جاسووسان بوو. له‌وێش ئه‌و شه‌ره‌فه‌م هه‌بوو وه‌ك ناوبژیوانێك، رێككه‌وتنه‌كه كرا. ئه‌و رێككه‌وتنه‌ش به پشتیوانی حاجی قاسم بوو.\nرووداو: دواى نه‌مانى قاسم سوله‌یمانى رێككه‌وتنى نێوان ئێران و حیزبه‌كانى رۆژهه‌ڵات به‌رده‌وام ده‌بێ؟\nنازم ده‌باغ: ئێران موئه‌سه‌سه‌یه، واته حاجی قاسم تاكێك نییه بێت ئه‌مه بكات له پێناوی وڵاته‌كه‌ی، به‌ڵام وه‌ك ئامرازێكه له بواری جێبه‌جێكردن. چه‌ندینجار له به‌رپرسی باڵا گوێم لێبووه كه ده‌ڵێ سیاسه‌تی ئێمه بۆ ده‌ره‌وه‌ی ئێران، ئێمه به‌رنامه‌كه‌ى داده‌ڕێژین، به‌ڵام جێبه‌جێكار حاجى قاسمه. خۆشی ئه‌ندام بوو له‌و شوێنه‌ی بڕیاری لێ داده‌ڕێژرا.\nRead کد خبر: 2293\nناس کورد- // نازم دەباغ ڕایگەیاند، لەئەگەرى جێبەجێکردنى هەڕەشەکەى ئەمریکا بۆ داخستنى باڵیۆزخانەکەى…